G Magazine - Δεκέμβριος 2018 by G magazine - Issuu\nΕΝΗΜΕΡΩΤΙΚΗ ΤΟΠΙΚΗ ΕΚΔΟΣΗ - ΔΕΚΕΜΒΡΙΟΣ 2018 - ΔΙΑΝΕΜΕΤΑΙ ΔΩΡΕΑΝ\nΣτη λήψη απόφασης για αγορά οικοπέδου επί της Μεσσηνίας 30-32 για την ανέγερση βρεφονηπιακού σταθμού προχώρησε η Δημοτική Αρχή Γαλατσίου κατά τη διάρκεια συνεδρίασης του Δημοτικού Συμβουλίου... (σελ 8)\nΜία σημαντική διάκριση, σε επίπεδο Οργανισμών Τοπικής Αυτοδιοίκησης πέτυχε ο Δήμος Γαλατσίου, στο πλαίσιο της προσπάθειας που έχει ξεκινήσει η Δημοτική Αρχή από την αρχή της θητείας της... (σελ. 14)\nΚαι πάλι στο προσκήνιο η δημιουργία κεντρικής πλατείας στο παλαιό τέρμα\nΜε δεκάδες τετράποδους φίλους να αδημονούν να εισέλθουν στον ξεχωριστό προσωπικό τους χώρο εγκαινιάστηκε την Τετάρτη 14 Νοεμβρίου το νέο Πάρκο Κοινωνικοποίησης και Άθλησης Σκύλων... (σελ. 4)\nΗ δημιουργία κεντρικής πλατείας στο παλαιό τέρμα είναι ένα έργο που εδώ και δεκαετίες εξετάζεται από τις διοικήσεις του Δήμου... (σελ. 21)\nΦίλες & Φίλοι, Μία ακόμη χρονιά φτάνει στο τέλος της και υποδεχόμαστε το νέο έτος με την ελπίδα να φέρει στη χώρα μας καλύτερες οικονομικές και κοινωνικές συνθήκες. Το 2019 θα είναι ένα έτος με έντονες πολιτικές ανακατατάξεις, εφόσον αναμένονται οι βουλευτικές εκλογές το εντός του 2019, αλλά και οι αυτοδιοικητικές εκλογές του Μαΐου. Ο Δήμος Γαλατσίου έχει ήδη μπει σε προεκλογική τροχιά με έντονες πολιτικές ζυμώσεις, δημιουργία νέων παρατάξεων και ανακοίνωση δημαρχιακών υποψηφιοτήτων. Ήδη ο δημοτικός σύμβουλος και επικεφαλής της μείζονος αντιπολίτευσης Κώστας Ζώμπος ανακοίνωσε την υποψηφιότητά του και παρουσίασε το συνδυασμό του «Γαλάτσι.Ζούμε εδώ» και ξεκίνησε δυναμικά τον προεκλογικό του αγώνα με επαφές με συλλόγους, φορείς και πολίτες στις γειτονιές της πόλης. Οι δημοτ. σύμβουλοι Γεωργία Κιτσίνη και Ασπασία Παναγιωτακοπούλου, εκλεγμένες με το συνδυασμό του πρώην δημάρχου Κ. Τσίρου, δηλώνουν ότι θα είναι υποψήφιες εκ νέου με το συνδυασμό του κου Ζώμπου. Σε διαβουλεύσεις βρίσκεται ο δημοτικός σύμβουλος Νίκος Μαγκανάρης, ο οποίος στις προηγούμενες εκλογές ηγήθηκε του συνδυασμού «Γαλάτσι-Νέα Αρχή». Φέρεται να συζητά τη δυνατότητα δημιουργίας ενός κεντροαριστερού σχήματος με τη στήριξη των δυνάμεων των ΣΥΡΙΖΑ και ΚΙΝΑΛ. Η υποψηφιότητα της κας Ράνιας Καλατζή που έχει προταθεί από το τοπικό ΣΥΡΙΖΑ, δεν έχει ακόμη σφραγίσει. Το δημαρχιακό θώκο ανακοίνωσε ότι θα διεκδικήσει και η ανεξάρτητη δημοτική σύμβουλος Έλενα Ζέρβα.\nδημοτικοί σύμβουλοι Σπύρος Παναγιώτου και Άρης Παπαδοκωστόπουλος της παράταξης «Ενότητα για την Ανατροπή» που είχε στηριχθεί από τον ΣΥΡΙΖΑ στις προηγούμενες δημοτικές εκλογές, αλλά στην πορεία οι 2 δημοτικοί σύμβουλοι διαφώνησαν με την κυβερνητική πολιτική του και κινήθηκαν ανεξάρτητα. Μέρα με τη μέρα διαμορφώνεται ένα νέο πολιτικό σκηνικό στη δημοτική ζωή, το οποίο εύχομαι να διέπεται από ευπρέπεια, σεβασμό μεταξύ των αντιπάλων, αντιπαραθέσεις με ουσιαστικά επιχειρήματα πάνω στα προβλήματα της πόλης, χωρίς πόλωση και κακοήθειες. Δυστυχώς, τελευταίως κυκλοφορούν απαράδεκτα και αβάσιμα σχόλια για πρόσωπα του δημοτικού βίου, τα οποία αφορούν την προσωπική τους ζωή και τα οποία άρχισαν να χρησιμοποιούνται ως επιχειρήματα στον προεκλογικό αγώνα, προκειμένου να μειώσουν το ήθος και το κύρος των αντιπάλων. Με την ελπίδα να είναι μεμονωμένα περιστατικά που δεν θα επαναληφθούν, εύχομαι σε όλους τους υποψήφιους καλή δύναμη στον προεκλογικό αγώνα. Το Γαλάτσι στολίστηκε και τα καταστήματα της πόλης μας είναι έτοιμα να σας υποδεχθούν για τις αγορές και τα δώρα σας, με καλές τιμές, φιλική εξυπηρέτηση και εορταστικό χρώμα.\nΕύχομαι Καλά Χριστούγεννα, και το νέο έτος να φέρει υγεία και ευτυχία στις οικογένειές σας για κάθε μέρα του χρόνου.\nΟ Δήμαρχος κ. Γιώργος Μαρκόπουλος ετοιμάζεται να ξεκινήσει επίσημα τον προεκλογικό του αγώνα τον Ιανουάριο, με μεγάλη συγκέντρωση στο Παλαί, όπως λέγεται, όπου και θα παρουσιάσει υποψήφιους του συνδυασμού του μεταξύ των οποίων και ο πρώην υποψήφιος δήμαρχος και δημοτικός σύμβουλος Μανόλης Πρωτονοτάριος και ο δημοτικός σύμβουλος Γιάννης Σκληράκης. Η συμμετοχή της «Λαϊκής Συσπείρωσης» του ΚΚΕ είναι αδιαμφισβήτητη και μένει να δούμε αν ο δημοτικός σύμβουλος Γρηγόρης Χαραλαμπίδης θα είναι εκ νέου ο επικεφαλής του ψηφοδελτίου. Δεν έχουν ακόμη εκδηλώσει τις προθέσεις τους οι\nΕγκαινιάστηκε το Πάρκο Σκύλων του Δήμου Γαλατσίου Με δεκάδες τετράποδους φίλους να αδημονούν να εισέλθουν στον ξεχωριστό προσωπικό τους χώρο εγκαινιάστηκε την Τετάρτη 14 Νοεμβρίου το νέο Πάρκο Κοινωνικοποίησης και Άθλησης Σκύλων του Δήμου Γαλατσίου, στο Άλσος Βεΐκου (ανεξάρτητη είσοδος στο 2ο πάρκινγκ μετά την Κεντρική Πύλη). Ικανοποιώντας χρόνιο αίτημα των πολιτών του Γαλατσίου και με δεδομένο την ανάγκη κοινωνικοποίησης, αλλά και ελεύθερης και ασφαλούς άθλησης των σκύλων, ο Δήμος προχώρησε στην ίδρυση του πρότυπου αυτού πάρκου σκύλων στο Γαλάτσι. Στα εγκαίνια την τιμητική τους είχαν τα σκυλιά που βρέθηκαν εκεί με τους συνοδούς τους για να κάνουν τις πρώτες τους επισκέψεις στο νέο απόκτημα - πρότυπο πάρκο και να δοκιμάσουν ειδικά σχεδιασμένα παιχνίδια αποκλειστικά για εκείνα. Ο Δήμαρχος Γαλατσίου Γιώργος Μαρκόπουλος είπε χαρακτηριστικά στην ομιλία του ότι: «Ξέρετε ότι δεν είμαι άνθρωπος που του αρέσουν τα πολλά λόγια. Και πολύ περισσότερο, δεν μου αρέσουν τα μεγάλα λόγια. Ειδικά μάλιστα όταν πρόκειται για το Γαλάτσι μας, προτιμώ να μιλούν τα έργα. Από σήμερα, λοιπόν, ο Δήμος μας αποκτά ένα πρότυπο Πάρκο Κοινωνικοποίησης και Άθλησης Σκύλων. Και μπορεί αυτό, για κάποιους, να μην είναι το πιο βαρύγδουπο και μεγαλεπήβολο έργο… Είναι όμως ένα έργο που μπορεί να κάνει την καθημερινότητά μας –και κυρίως την καθημερινότητα των σκύλων μας φυσικά- έστω και λίγο καλύτερη. Και γι’ αυτό είμαστε εδώ, γι’ αυτό οι συνεργάτες μου και εγώ ασχολούμαστε με\nτην Αυτοδιοίκηση. Για να βοηθάμε να γίνεται, μέρα με τη μέρα, έστω και λίγο καλύτερη, ευκολότερη και ομορφότερη η καθημερινή ζωή στην πόλη μας». Την κόκκινη κορδέλα των εγκαινίων έκοψαν οι τετράποδοι φίλοι που είχαν συγκεντρωθεί εκεί με κίνητρο μπισκοτάκια δεμένα πάνω στην κορδέλα. Στα εγκαίνια παραβρέθηκαν η Αντιπεριφερειάρχης Αττικής, Αντιδήμαρχοι, Δημοτικοί Σύμβουλοι, εκπρόσωποι Φιλοζωικών Σωματείων, η νομική σύμβουλος του Δήμου για τα ζώα, υπάλληλοι του Δήμου Γαλατσίου και φυσικά σκύλοι με τους συνοδούς τους. Μετά τα εγκαίνια ακολούθησε εκλεκτός μπουφές για σκύλους καθώς και λιχουδιές για τους συνοδούς. Σημειώνεται ότι το πάρκο διαμορφώνεται σε δύο ανεξάρτητους χώρους, ένας για τα μεγα-\nΚαλά Χριστούγεννα Εύχομαι ολόψυχα το 2019 ν’ αποτελέσει την αφετηρία μιας νέας δημιουργικής εποχής για τη χώρα και την πόλη μας.\nλόσωμα σκυλιά και ένα για τα μικρόσωμα και κατασκευάστηκε σύμφωνα με τα ευρωπαϊκά σχετικά πρότυπα. Περιλαμβάνει μεταξύ άλλων: •\tδιαδρόμους, •\tπαιχνίδια άσκησης, •\tχώρο αναμονής με στέγαστρο για τον ήλιο και τη βροχή, με παγκάκια και δέστρες σκύλων, •\tτρεις κλειστούς χώρους ασφαλών εισόδων εξόδων των συνοδών και των ζώων, •\tπαρτέρια φυτεμένα με εντομοαπωθητικά φυτά, που υποστηρίζονται από αυτοποτιζόμενο σύστημα, •\tμεταλλικά σταχτοδοχεία στις δύο εισόδουςεξόδους, •\tφωτισμό και προβολείς. Υπενθυμίζεται πως για την είσοδο στα πάρκα απαιτείται για όλους τους χρήστες η εγγραφή και η έκδοση κάρτα μέλους, με στοιχεία του συνοδού και του ζώου, και την χρήση μοναδικού κωδικού εισόδου στα πάρκα. Η είσοδος είναι δωρεάν για όλους τους κατοίκους και δημότες του Δήμου Γαλατσίου, ενώ η συνδρομή για μη κατοίκους και δημότες είναι 36€ τον χρόνο. Το Πάρκο θα λειτουργεί 365 μέρες το χρόνο, 24 ώρες το 24ώρο. Εννοείται ότι για τις βραδινές ώρες υπάρχει ο κατάλληλος φωτισμός. Σε όλους τους χρήστες θα παρέχονται δωρεάν σακούλες για τα περιττώματα των ζώων τους, που είναι υποχρέωσή μας να τα μαζεύουμε μόνοι μας, όπως επιτάσσουν οι αρχές και ο πολιτισμός μας. Στις ώρες αιχμής, θα υπάρχει και επιμέλεια του χώρου από δημοτικό υπάλληλο. Τέλος, επισημαίνεται ότι μετά τα εγκαίνια και την έναρξη λειτουργίας του πάρκου ακολούθησε σεμινάριο για συνοδούς και σκύλους με θέμα: «Γνωρίζω τη φύση, με οδηγό τον σκύλο μου!». Συντονίστρια ήταν η κα. Ιωάννα Σκαλτσά, Γεωπόνος, σύμβουλος ανάπτυξης δεξιοτήτων και εκπαιδεύτρια ενηλίκων, καθώς και η κα. Ρενάτα Γρυπάρη, εκπαιδεύτρια σκύλων, η οποία έδωσε στους συνοδούς έξι πρακτικές συμβουλές για καλύτερη επικοινωνία με τον τετράποδο φίλο τους.\nΔΩΡΕΑΝ συμμετοχή στα αθλήματα του στίβου για τα παιδιά των δικαιούχων του ΚΕΑ Ο Δήμος Γαλατσίου μέσω της Δ/νσης Κοινωνικής Πολιτικής και Υγείας, σε συνεργασία με τον Γυμναστικό Σύλλογο Γαλατσίου «Γυμνάσιον», ενημερώνει τους δικαιούχους του Κοινωνικού Εισοδήματος Αλληλεγγύης (ΚΕΑ) για τη δυνατότητα δωρεάν συμμετοχής των παιδιών τους στις αθλητικές δραστηριότητες του Συλλόγου. Η προσφορά αυτή είναι αποτέλεσμα της δωρεάν παραχώρησης των νέων υπερσύγχρονων υποδομών στίβου του Άλσους Βεΐκου από τον Δήμο Γαλατσίου στον Γυμναστικό Σύλλογο «Γυμνάσιον», ο οποίος με την σειρά του προτίθεται να γυμνάζει και να προπονεί δωρεάν τα παιδιά της πόλης μας που αντιμετωπίζουν μαζί με τις οικογένειές τους σοβαρά οικονομικά προβλήματα.\nΟ Γυμναστικός Σύλλογος «Γυμνάσιον», μέλος του ΣΕΓΑΣ, είναι ο μοναδικός αθλητικός σύλλογος που δραστηριοποιείται στο Γαλάτσι στα αθλήματα του στίβου (δρόμοι, ρίψεις και άλματα), διαθέτοντας καταξιωμένους γυμναστές, πτυχιούχους ΑΕΙ. Για οποιαδήποτε περαιτέρω πληροφορία ή\nδιευκρίνιση οι ενδιαφερόμενοι μπορούν να απευθύνονται στους εκπροσώπους του συλλόγου «Γυμνάσιον», τις απογευματινές ώρες εκτός Κυριακής, στο γήπεδο στίβου στο Άλσος Βεΐκου.\nΜε τις θερμότερες ευχές μας για ένα αισιόδοξο 2019\n8 G_ειδήσεις ΟΧΙ ΣΤΟ ΜΙΣΟΣ ΤΩΝ ΕΘΝΙΚΙΣΤΩΝ ΖΗΤΩ Η ΦΙΛΙΑ ΤΩΝ ΛΑΩΝ\nNέος βρεφονηπιακός σταθμός στο Άνω Γαλάτσι Στη λήψη απόφασης για αγορά οικοπέδου επί της Μεσσηνίας 30-32 για την ανέγερση βρεφονηπιακού σταθμού προχώρησε η Δημοτική Αρχή Γαλατσίου κατά τη διάρκεια της συνεδρίασης του Δημοτικού Συμβουλίου. Πρόκειται για το μοναδικό κατάλληλο οικόπεδο 494 τ.μ., που πληροί τις προϋποθέσεις για ανέγερση βρεφονηπιακού σταθμού 1.100 τ.μ., σύμφωνα με την Τεχνική Υπηρεσία του Δήμου. Το κόστος αγοράς συμφωνήθηκε στα 570.000 ευρώ, ενώ ο ιδιοκτήτης θα επωμισθεί το κόστος κατεδάφισης (20 – 30.000 ευρώ) διώροφου κτίσματος, που ήδη υπάρχει στο χώρο. Το κόστος θα καλυφθεί εξ ολοκλήρου από το δημοτικό ταμείο και όχι με δανεισμό. Η χρηματοδότηση της ανέγερσης του σταθμού έχει εξασφαλιστεί από την Περιφέρεια Αττικής, όπως είπε ο Δήμαρχος κ. Γ. Μαρκόπουλος.\nΟι παρατάξεις της αντιπολίτευσης εξέφρασαν ενστάσεις και καταψήφισαν το κόστος της αγοράς, καθώς θεωρούν ότι οι αξίες των ακινήτων έχουν πέσει ακόμη και κάτω των αντικειμενικών αξιών λόγω της οικονομικής κρίσης. Πρότειναν επαναδιαπραγμάτευση της τιμής ώστε να οριστεί κοντά στα επίπεδα της αντικειμενικής αξίας (430.000 ευρώ). Παρά το γεγονός αυτό, όλοι συμφώνησαν και ψήφισαν την αναγκαιότητα της αγοράς του οικοπέδου για την ανέγερση σταθμού. Σημειώνουμε ότι οι παρατάξεις «Λαϊκή Συσπείρωση» (Γ. Χαραλαμπίδης, Χ. Βουρδουμπάς) και «Μαζί μπορούμε για το Γαλάτσι» (Μ. Πρωτονοτάριος, Γ. Σκληράκης) ψήφισαν θετικά για την αναγκαιότητα και την τιμή αγοράς αγοράς, παρόλο που κατέθεσαν τους προβληματισμούς τους για το υψηλό κόστος.\nΚαλά Χριστούγεννα Ο χρόνος που φεύγει να πάρει μαζί του όλες τις δυσκολίες & το 2019 να είναι μια νέα δημιουργική αρχή για όλους μας\nΓΕΩΡΓΙΑ ΚΙΤΣΙΝΗ Εκπαιδευτικός Δημοτική Σύμβουλος Γαλατσίου\nΤην Πέμπτη 29/11/2018 μέλη και φίλοι της ΚΝΕ προχώρησαν σε εξόρμηση ενημέρωση στα σχολεία της Γκράβας για να καλέσουν στην εκδήλωση αλληλεγγύης στο λαό της Παλαιστίνης στο Σπόρτιγκ. Με το σύνθημα ‘’ΟΧΙ ΣΤΟ ΜΙΣΟΣ ΤΩΝ ΕΘΝΙΚΙΣΤΩΝ ΖΗΤΩ Η ΦΙΛΙΑ ΤΩΝ ΛΑΩΝ’’, η ΚΝΕ κάλεσε όλους τους μαθητές και τις μαθήτριες της Γκράβας, να πάρουν πρωτοβουλίες ενάντια στο φασισμό και το σύστημα που τον γεννά, να απομονώσουν τη φασιστική προπαγάνδα, τη ναζιστική χρυσή αυγή. Να δυναμώσουν την πάλη ενάντια στο ΝΑΤΟ, τις βάσεις, ενάντια στη συμφωνία των Πρεσπών, σαν ένα ακόμη επεισόδιο πολεμικής προετοιμασίας στα Βαλκάνια. Μέσα σε αυτό το κλίμα, ομάδα φασιστοειδών επιτέθηκε σε μέλη της ΚΝΕ, προφανώς ενοχλημένη από τη δράση των κομμουνιστών. Η προσπάθεια τους να τρομοκρατήσουν, έπεσε στο κενό, και πήραν την απάντηση που τους έπρεπε, από μέλη της ΚΝΕ αλλά και από μαθητές καθηγητές και γονείς που βρίσκονταν εκεί. Καλούμε κάθε μαθητή, γονιό, καθηγητή να μην επιτρέψει να χυθεί το φασιστικό δηλητήριο μέσα στα σχολεία μας, μέσα στις γειτονιές μας. Να παλέψει για τα σύγχρονα δικαιώματα και τις ανάγκες του πιο αποφασιστικά, πιο σταθερά. Να δυναμώσει την πάλη απέναντι στην κυβέρνηση και τους νόμους της, που μας δίνουν γνώση με το σταγονόμετρο, αυξάνουν τις δυσκολίες για τη μόρφωσή μας, μετατρέπουν το σχολείο σε εξεταστικό κέντρο. Οι μαθητές και οι απόφοιτοι της Γκράβας το ξέρουμε καλά. Στις γειτονιές μας, ζούμε μαζί, μαθαίνουμε μαζί, δουλεύουμε μαζί, Έλληνες και μετανάστες. Το σύστημα που μας θέλει σύγχρονους δούλους, που μας έδιωξε από τη χώρα μας, που κάνει τον ιδρώτα μας κέρδος είναι ο καπιταλισμός. Η πάλη ενάντια σε αυτό το σύστημα είναι η πραγματική πρόοδος, και όχι ο συμβιβασμός με τη φτώχεια, την ανεργία, την εκμετάλλευση, τον πόλεμο. Κάθε νέος και νέα να φωνάξει πιο δυνατά τώρα: •\tΈξω το ΝΑΤΟ απ τα Βαλκάνια. •\tΈξω οι φασίστες από τα σχολεία και τις γειτονιές μας.\nTOMEAKH ΟΡΓΑΝΩΣΗ Α' ΑΘΗΝΑΣ – ΓΑΛΑΤΣΙΟΥ ΤΗΣ ΚΝΕ\nΚαλές Γιορτές ΓΡΗΓΟΡΗΣ ΚΑΜΠΕΡΗΣ & Συνεργάτες\nΤρίτη & Πέμπτη στο Δημαρχείο ο Φραγκίσκος Κουνάνης Mετά από μια σύντομη περιπέτεια με την υγεία του, ο εντεταλμένος δημοτικός σύμβουλος παρά τω Δημάρχω Φραγκίσκος Κουνάνης επέστρεψε στα καθήκοντά στου στο Δημαρχείο. Εκεί μπορούν να τον συναντούν οι συμπολίτες μας που αναζητούν λύσεις σε προβλήματα κοινωνικού χαρακτήρα κάθε Τρίτη και Πέμπτη 11 έως 14.30 στον 3ο όροφο. Στο τηλ. 6977650564 μπορούν να επικοινωνούν επί 24ωρου για επείγοντα περιστατικά κοινωνικής ανάγκης, όπως και στο e-mail: fracisko3@gmail. com. Όπως μας είπε ο κ. Κουνάνης, σε συνεργασία με τους αρμόδιους αντιδημάρχους και τις υπηρεσίες του Δήμου, το 2018 εξυπηρετήθηκαν 1.200 οικογένειες (εκ των οποίων 100 μοναχικά άτομα και 20 μονογονεϊκές οικογένειες). Μεταξύ των προβλημάτων που αντιμετωπίζονται άμεσα είναι θέματα στέγασης, ηλεκτροδότησης, πρώτων αναγκών όπως σίτισης, ένδυσης κ.λπ., προβλήματα ΑΜΕΑ,\nΙστορικός περίπατος στο Γαλάτσι Πραγματοποιήθηκε μ’ επιτυχία το πρωί της Κυριακής 4 Νοεμβρίου ο ιστορικός περίπατος που διοργάνωσε στο παλιό Γαλάτσι η Ομάδα Προφορικής Ιστορίας Αθήνας (ΟΠΙΑ). Η συμμετοχή Γαλατσιωτών και μη ήταν μεγάλη. Με αφετηρία την πλ. Λιναρά - τον αρχικό πυρήνα της πόλης - περπατήσανε τα Περιβόλια, τα Αξώτικα, φτάσανε στην Πηγή και την Αγία Γλυκερία κι από κει στη θέση του ιστορικού κινηματογράφου «Αλέξανδρος». Σταθήκανε στο μνημείο της Εθνικής Αντίστασης και το σημερινό κέντρο της πόλης και καταλήξανε στο αναπαλαιωμένο Καμίνι-πολιτιστικό κέντρο του Δήμου. Διατρέξανε τις δεκαετίες 1940-50-60, τα σοβαρά και τα ευτράπελα.\nπληροφόρηση για θέματα δημοσίων υπηρεσιών. Επίσης, ο κ. Κουνάνης ως υπεύθυνος του τμήματος δημοτολογίου επιλαμβάνεται σχετικά θέματα σε συνεργασία με το προσωπικό της υπηρεσίας.\nΤις άγιες μέρες των Χριστουγέννων, ας σταθούμε κοντά στο συνάνθρωπο που μας χρειάζεται, με ανθρωπιά & αλληλεγγύη. Καλή χρονιά με περισσότερη ελπίδα και λιγότερες δυσκολίες ΦΡΑΓΚΙΣΚΟΣ ΚΟΥΝΑΝΗΣ Eντεταλμένος Δημοτικός Σύμβουλος παρά τω Δημάρχω\nΤους ξενάγησαν ο Γ. Κατσώνης και ο Β. Θεοδοσόπουλος, παλιοί Γαλατσιώτες που έχουν αφηγηθεί τη ζωή τους στην ΟΠΙΑ, καθώς και ο συγγραφέας του βιβλίου «Το Γαλάτσι & οι Γαλατσιώτες στο διάβα του 20ου αι.» Ν.Χατζούδης. Μέλη της ΟΠΙΑ διάβασαν αποσπάσματα από συνεντεύξεις Γαλατσιωτώνκαι κάτοικων άλλων περιοχών που αναφέρονται στο Γαλάτσι. Τα μέλη της ΟΠΙΑ, όπως και όλων των Ομάδων Προφορικής Ιστορίας στην Ελλάδα είναι εθελοντές. Περισσότερες πληροφορίες, •\tγια τις Ομάδες Προφορικής Ιστορίας (ΟΠΙ) στη σελίδα http:// oralhistorygroups.gr •\tγια την ΟΠΙΑ στο opiathinas.info@gmail.com και στο FB (Oμάδα Προφορικής Ιστορίας Αθήνας – ΟΠΙΑ).\nOμιλία Μανώλη Γραφάκου στο Γαλάτσι Την ευκαιρία να συνομιλήσει με τους πολίτες στο Γαλάτσι και να παρουσιάσει τις προτάσεις της Νέας Δημοκρατίας που αφορούν την καθημερινότητα, είχε ο Αναπληρωτής Γραμματέας Προγράμματος της Νέας Δημοκρατίας και πρώην Δήμαρχος Μελισσίων κ. Μανώλης Γραφάκος, σε εκδήλωση που έλαβε χώρα στις 12/11 στο Πολιτιστικό κέντρο Καμίνι του Δήμου. Τον Μανώλη Γραφάκο καλωσόρισε στην Γαλάτσι ο Πρόεδρος της Δημοτικής Τοπικής Οργάνωσης κ. Δήμος Κώστας, ο οποίος εξήρε την συνεισφορά του στη δημιουργία του προγράμματος της Νέας Δημοκρατίας και ο Δήμαρχος Γαλατσίου κ. Μαρκόπουλος Γιώργος, ο οποίος αναφέρθηκε στη μακροχρόνια επιτυχημένη αυτοδιοικητική του πορεία αλλά και στην βοήθεια που έχει προσφέρει ο Μανώλης Γραφάκος σε ανύποπτο χρόνο στους πολίτες και στον Δήμο Γαλατσίου. Στην ομιλία του με θέμα «Τολμηρές λύσεις και κοινή λογική βελτιώνουν τη ζωή μας», ο Μανώλης Γραφάκος αρχικά τόνισε ότι βασικό πρόβλημα της χώρας έχει να κάνει κυρίως με την ανάγκη να αυξηθεί ο εθνικός μας πλούτου. Πρόσθεσε ότι οι αιτίες που μας οδήγησαν στην κρίση πρέπει να αναζητηθούν στις διαχρονικές παθογένειες της ελληνικής οικονομίας και όχι σε «εξωγενείς» παράγοντες. Και οι παθογένειες αυτές δεν είναι άλλες από τον κρατισμό και την «ποινικοποίηση» της επιχειρηματικότητας. Σημείωσε ότι «βασικός στόχος της επόμενης Κυβέρνησης, δεν πρέπει να είναι άλλος από την αύξηση του ΑΕΠ με βιώσιμο τρόπο, που θα οδηγήσει και στην ευημερία των πολιτών. Ικανή και αναγκαία συνθήκη για αυτό είναι η μείωση του κράτους και η αύξηση της οικονομικής ελευθερίας. Μόνο μέσα από επενδύσεις, εξαγωγές και Τουρισμό, η χώρα μας θα αποκτήσει την δυναμική που χρειάζεται για να σταθεί ανταγωνιστικά σε ένα παγκοσμιοποιημένο περιβάλλον. Προϋπόθεση για αυτόν τον\nστόχο είναι η μείωση του κρατικού παρεμβατισμού, η στήριξη της επιχειρηματικότητας και η μείωση της φορολογίας». Στο δεύτερο κομμάτι της ομιλίας του ο πρώην Δήμαρχος Μελισσίων,παρουσίασε αναλυτικά τις προτάσεις της Νέας Δημοκρατίας για το ασφαλιστικό, την μετάβαση από το σημερινό αναδιανεμητικό σύστημα στο σύστημα των τριών πυλώνων, προσαρμοσμένο στα σημερινά δημογραφικά και οικονομικά δεδομένα. Εξέφρασε δε την πίστη του ότι η χώρα μας μπορεί να καταφέρεινα αυξήσει τον εθνικό της πλούτο και την ευημερία των πολιτών, να μειώσει το κράτος και να ενισχύσει την εξωστρέφεια της οικονομία της, μόνο κυβέρνηση της Νέας Δημοκρατίας και Πρωθυπουργό τον Κυριάκο Μητσοτάκη. Η εκδήλωση έκλεισε με διάλογο του Μανώλη Γραφάκου με τους πολίτες.\nΒραβείο στον Δήμο Γαλατσίου στα Best City Awards 2018 Μία σημαντική διάκριση, σε επίπεδο Οργανισμών Τοπικής Αυτοδιοίκησης πέτυχε ο Δήμος Γαλατσίου, στο πλαίσιο της προσπάθειας που έχει ξεκινήσει η Δημοτική Αρχή από την αρχή της θητείας της, ακολουθώντας τις σύγχρονες επιταγές της τεχνολογικής εξέλιξης. Το βράδυ της Πέμπτης 29 Νοεμβρίου στο Σεράφειο Κέντρο του Δήμου Αθηναίων απέσπασε το Bronze Βραβείο στα Best City Awards 2018 που διοργανώνει για 3η συνεχή χρονιά η Boussias Communications, υπό την Αιγίδα της ΚΕΔΕ, για την εφαρμογή του web Σύστηματος Επιχειρηματικής Ευφυΐας. Η υποψηφιότητα του Δήμου μας αφορούσε ένα νέο Σύστημα Επιχειρηματικής Ευφυΐας / Αποθήκης Δεδομένων, το οποίο αναπτύχθηκε με στόχο τον καλύτερο προγραμματισμό και ανάλυση της στρατηγικής του Οργανισμού για τη βιώσιμη ανάπτυξή του. Το βραβείο παρέλαβε ο Αντιδήμαρχος Οικονομικών του Δήμου Γαλατσίου, κ. Βασίλης Δερεδίνης συνοδευόμενος από την κα. Μαρία Μάρκου, εκπρόσωπο της εταιρίας ΈΓΚΡΙΤΙΟΣ Group. Στην τελετή απονομής παρευρέθηκαν Δήμαρχοι από όλη τη χώρα, στελέχη τοπικής αυτοδιοίκησης, στελέχη Περιφερειών, υψηλό-\nΔΕΛΤΙΟ ΤΥΠΟΥ Eπιτυχημένη εκδήλωση της Τ.Ο. ΝΔ Γαλατσίου στο Καμίνι\nβαθμα στελέχη επιχειρήσεων, σύμβουλοι και δημοσιογράφοι. Ο Δήμος Γαλατσίου επενδύει στην ψηφιακή καινοτομία και στον τεχνολογικό εκσυγχρονισμό με μοναδικό σκοπό την καλύτερη και ταχύτερη εξυπηρέτηση των πολιτών.\nΣας εύχομαι ολόψυχα Καλά Χριστούγεννα και το 2019 να φέρει ελπίδα και προσδοκία για ένα καλύτερο μέλλον.\nΓΙΑΝΝΗΣ ΣΚΛΗΡΑΚΗΣ ΚΑΘΗΓΗΤΗΣ ΠΡΟΕΔΡΟΣ Α/ΘΜΙΑΣ ΣΧΟΛΙΚΗΣ ΕΠΙΤΡΟΠΗΣ ΥΠΕΥΘΥΝΟΣ ΓΡΑΦΕΙΟΥ ΕΥΡΩΠΑΪΚΩΝ ΠΡΟΓΡΑΜΜΑΤΩΝ\nΜε μεγάλη επιτυχία πραγματοποιήθηκε τη Δευτέρα 19 Νοεμβρίου στο Πολιτιστικό Κέντρο “Καμίνι”, η εκδήλωση που διοργάνωσε η ΔΗ .Μ.ΤΟ ΓΑΛΑΤΣΙΟΥ και η ΝΟ.ΔΕ.Β4. Με ιδιαίτερη χαρά και τιμή φιλοξενήθηκαν στη πόλη μας δύο αξιόλογοι πολιτικοί, ο Κωστής Χατζηδάκης Αντιπρόεδρος και Βουλευτής Β’ Αθηνών της Νέας Δημοκρατίας και η Νίκη Κεραμέως, Βουλευτής Επικρατείας και Τομεάρχης Παιδείας, Έρευνας και Θρησκευμάτων της Νέας Δημοκρατίας. Οι ομιλητές ανέλυσαν θέματα πολιτικής επικαιρότητας και τόνισαν ότι για λόγους εθνικής ανάγκης πρέπει η Νέα Δημοκρατία να γίνει κυβέρνηση και ο Κυριάκος Μητσοτάκης Πρωθυπουργός της χώρας. Επίσης ενημέρωσαν για τα πρώτα νομοσχέδια που έχει σκοπό να καταθέσει η Νέα Δημοκρατία στο κοινοβούλιο, όταν γίνει κυβέρνηση. Μεταξύ άλλων ήταν παρόντες ο Πρόεδροςτης ΝΟΔΕ Β4 Αβραμάκος Σπύρος, ο οποίος απεύθυνε χαιρετισμό, ο Δήμαρχος Γαλατσίου Μαρκόπουλος Γιώργος, ο αναπληρωτής γραμματέας οργανωτικού Γούλας Κωσταντίνος, ο αναπληρωτής γραμματέας προγράμματος Σταθόπουλος Στάθης, ο πρόεδρος της Α1 ΝΟΔΕ Τσούχλος Θεόδωρος, η πολιτευτής Καλατζάκου Άννα, τα μέλη της ΝΟΔΕ Δρούτσα Κάκια, Μήκα Μαριάνθη, Γκίκα Σίσσυ, Κοκίνη Σοφία,Τσούλας Χάρης και οι πρόεδροι των τοπικών Αμαρουσίου Μπελεγράτης Χρήστος και Νέας Ιωνίας Χατζηαγγελής Σίμος. Επίσης oι δημοτικοί σύμβουλοι Γαλατσίου Μπάστας Κωνσταντίνος (Αντιδήμαρχος ),Κώστας Ζώμπος Επικεφαλής παράταξης και Υποψήφιος Δήμαρχος, Μανιάτης Γιάννης και Δαβίλλας Παναγιώτης. Ακολούθησε κέρασμα με γλυκά, αναψυκτικά και παραδοσιακό τσιπουράκι από τους οικοδεσπότες της εκδήλωσης. Ο Πρόεδρος Δήμος Κων/νος Η Γραμματέας Μπούρα Χριστίνα\nΟλοκληρώθηκαν οι εργασίες ασφαλτόστρωσης στην οδό Φανερωμένης Tην εικόνα ενός πιο ασφαλούς δρόμου παρουσιάζει πλέον, η οδός Φανερωμένης μετά τις αναγκαίες εργασίες, οι οποίες ολοκληρώθηκαν με την ασφαλτόστρωση του. Οι εργασίες ασφαλτόστρωσης της οδού Φανερωμένης, έκτασης 1121,30 τετραγωνικών ολοκληρώθηκαν στις 2 Νοεμβρίου. Η συγκεκριμένη οδός εμφάνιζε πολλά προβλήματα και η ασφαλτόστρωση κρίθηκε επιβεβλημένη, προκειμένου να αυξηθεί το επίπεδο ασφάλειας. Η ασφαλτόστρωση είναι μέρος του έργου με τίτλο: “Συντήρηση –Επισκευή πεζοδρομιών και προστατευτικών κιγκλιδωμάτων Δημοτικών οδών – Εργολαβία 2016 ”.\nΕΟΡΤΑΣΤΙΚΟ ΩΡΑΡΙΟ ΚΑΤΑΣΤΗΜΑΤΩΝ Tην Κυριακή 16 Δεκεμβρίου αρχίζει η εφαρμογή του διευρυμένου εορταστικού ωραρίου λειτουργίας των καταστημάτων, τα οποία θα είναι ανοιχτά τις Κυριακές 16, 23 και 30 Δεκεμβρίου. Η Δημοτική Αρχή εκφράζει τις ευχαριστίες της προς τους κατοίκους για τη συνεργασία και την κατανόηση που επέδειξαν, γεγονός που συντέλεσε τα μέγιστα στην ταχύτατη ολοκλήρωση των εργασιών.\nΑναλυτικά, τα καταστήματα θα λειτουργούν ως εξής: Κυριακή 16/12/2018: 11.00 - 16.00 Τετάρτη 19/12/2018: 09.00 - 21.00\nΑκριβότερη η πλαστική σακούλα από το 2019 Από τις αρχές του 2019 η πλαστική σακούλα θα κοστολογείται στα 0,09 ευρώ (με ΦΠΑ), από τα 0,04 ευρώ που στοιχίζει σήμερα, σύμφωνα με απόφαση της ευρείας πλειοψηφίας του Κοινοβουλίου. Όπως είπε ο αν. υπουργός Περιβάλλοντος και Ενέργειας Σ. Φάμελλος, το κράτος δεν εισπράττει ούτε ευρώ στα ταμεία του από την καταβολή του τέλους πλαστικής σακούλας, το οποίο θα επιστραφεί εξ ολοκλήρου στους πολίτες με τη χορήγηση σακούλας πολλαπλών χρήσεων, μέσω των δήμων. «Δεν θέλουμε να εισπράξει ο ΕΟΑΝ ούτε ένα λεπτό του ευρώ, γιατί στ’ αλήθεια επιθυμούμε να μη χρησιμοποιηθεί καμία λεπτή πλαστική σακού-\nλα. Το λέω καθ’ υπερβολήν, αλλά θέλουμε οι πολίτες να χρησιμοποιούν σακούλες πολλαπλής χρήσης, υφασμάτινες, υφαντές, από ανακυκλώσιμα υλικά, ακόμα και καροτσάκια για τις καταναλωτικές τους συνήθειες… Πρόκειται για ευρωπαϊκή Οδηγία που στοχεύει στη μείωση της χρήσης πλαστικής σακούλας. Αν δεν την υλοποιήσουμε, η χώρα θα πληρώσει πρόστιμο. Και να πούμε ότι εφαρμόζουμε το πιο φθηνό τέλος για λεπτή πλαστική σακούλα στην Ευρώπη». Ο κ. Φάμελλος είπε ακόμη, ότι έως το τέλος του 2019, η Ελλάδα θα πρέπει να πιάσει τον ευρωπαϊκό στόχο που είναι η μείωση της κατανάλωσης πλαστικής σακούλας, έως 90 πλαστικές σακούλες ανά άτομο, και υπενθύμισε ότι το 2017 η αντίστοιχη αναλογία ήταν 300-400 πλαστικές σακούλες ανά άτομο.\nΠέμπτη 20/12/2018: 09.00 - 21.00 Παρασκευή 21/12/2018: 09.00 - 21.00 Σάββατο 22/12/2018: 09.00 - 18.00 Κυριακή 23/12/2018: 11.00 - 18.00 Δευτέρα 24/12/2018: 09.00 - 18.00 Τρίτη 25/12/2018: ΑΡΓΙΑ Τετάρτη 26/12/2018: ΑΡΓΙΑ Πέμπτη 27/12/2018: 09.00 - 21.00 Παρασκευή 28/12/2018: 09.00 - 21.00 Σάββατο 29/12/2018: 09.00 - 18.00 Κυριακή 30/12/2018: 11.00 - 18.00 Δευτέρα 31/12/2018: 09.00 - 18.00 Τρίτη 01/01/2019 ΑΡΓΙΑ Τετάρτη 02/01/2019 ΚΛΕΙΣΤΑ\nΟλόθερμες ευχές για Καλά Χριστούγεννα με υγεία, αγάπη, οικογενειακή ευτυχία & ένα ελπιδοφόρο 2019. ΚΩΣΤΑΣ ΜΠΑΣΤΑΣ Aντιδήμαρχος Καθαριότητας\nΚαι πάλι στο προσκήνιο η δημιουργία κεντρικής πλατείας στο παλαιό τέρμα Η δημιουργία κεντρικής πλατείας στο παλαιό τέρμα είναι ένα έργο που εδώ και δεκαετίες εξετάζεται από τις διοικήσεις του Δήμου και παρόλο που υπήρξαν κάποιες σημαντικές αποφάσεις των Δημοτικών Συμβουλίων σε παλαιότερα χρόνια, η υλοποίησή του έργου δεν προχώρησε, καθώς πρόκειται για ένα εγχείρημα με μεγάλο βαθμό δυσκολίας. Στη συνεδρίαση του Δημοτικού Συμβουλίου της 28ης Νοεμβρίου, ψηφίστηκε κατά πλειοψηφία η τροποποίηση του εγκεκριμένου ρυμοτομικού σχεδίου του Δήμου Γαλατσίου στο Ο.Τ.19/τομέα 97 με χαρακτηρισμό Τμήματος αυτού (Ιπποκράτους-Λυσίου-Γαλατσίου-Αγ. Γλυκερίας) σε κοινόχρηστο χώρο. Οι λόγοι που καθιστούν αναγκαία τη δημιουργία κεντρικής πλατείας είναι περιβαλλοντικοί (δημιουργία πρασίνου, μείωση θορύβου, επίδραση στο μικροκλίμα, οικιστική αναβάθμιση κ.λπ.), οικονομικοί (αύξηση εμπορικών δραστηριοτήτων, νέες θέσεις εργασίας κ.λπ.), πολιτιστικοί (δραστηριότητες συλλόγων, συναυλίες κ.λπ.), κοινωνικοί (συνεύρεση, αναψυχή κ.λπ.), ασφάλειας (σε περίπτωση σεισμού). Την ανάγκη δημιουργίας πλατείας στο συγκεκριμένο χώρο επιτείνει και η κατασκευή της Γραμμής 4 του Μετρό.\nΤο έργο είναι μεγαλόπνοο και ο δρόμος για την υλοποίησή του απαιτεί αποφασιστικότητα, οργάνωση και συντονισμό των ενεργειών του Δήμου Γαλατσίου, προκειμένου να προχωρήσουν άμεσα οι απαλλοτριώσεις και οι αποζημιώσεις των ιδιοκτητών των κτισμάτων του τετραγώνου, ώστε οι εργασίες κατασκευής να συνδυαστούν με την έναρξη εργασιών του μετρό.\nΣυναντήσεις με Κινέζους αξιωματούχους για θέματα πολιτισμού Συνεχίζονται οι συναντήσεις με Κινέζους αξιωματούχους από διαφορετικές περιοχές της Κίνας με σκοπό την ανταλλαγή τεχνογνωσίας και ανάπτυξη συνεργασιών. Μέσα στο Νοέμβριο και στον Δεκέμβριο πραγματοποιήθηκαν στο Πολιτιστικό Κέντρο Καμίνι, δύο συναντήσεις με Κινέζους αξιωματούχους πρώτα από την περιοχή Xicheng του Πεκίνο και στη συνέχεια από το Τμήμα Οικονομικών και Πολιτισμού της επαρχίας Fujian. Από τον Δήμο Γαλατσίου συμμετείχαν ο Αντιδήμαρχος Παιδείας, Πολιτισμού και Δια Βίου Μάθησης Μάνος Ελευθερίου και ο Γενικός Γραμματέας Ευάγγελος Κυριαζόπουλος. Σκοπός των συναντήσεων ήταν η ανταλλαγή απόψεων για θέματα που αφορούν την συντήρηση και αξιοποίηση πολιτιστικών μνημείων, τα πολιτιστικά δρώμενα και την ανταλλαγή ιδεών σχετικά με την προβολή των δύο μεγάλων πολιτισμών. Επιπλέον, έγινε αναφορά στις πολιτιστικές εκδηλώσεις που πραγματοποιήθηκαν στο Δήμο Γαλατσίου και στη συνέχεια μεταφέρθηκαν σε άλλους δήμους, όπως το αρχαίο έθιμο του δέντρου των ευχών «Ειρεσιώνη» και της αρχαίας ελληνικής γαστρονομίας. Με αφορμή τις επαφές αυτές το Τμήμα Παιδείας του Δήμου Γαλατσίου έχει ήδη αναπτύξει τρία πολιτιστικά εκπαιδευτικά προγράμματα που υλοποιούνται ήδη σε σχολεία της πόλης μας: «Το Σινικό Τείχος και οι δρόμοι του μεταξιού που ενώνουν τους δύο μεγάλους πολιτισμούς», τα «Ήθη και έθιμα της Κινεζικής Πρωτοχρονιάς και «Μια φορά κι έναν καιρό…παραμύθια από την Κίνα».\nΑξίζει να αναφερθεί ότι η επαρχία Fujian, είναι συνολικού πληθυσμού 38 εκ. κατοίκων, ενώ το Πεκίνο, η πρωτεύουσα της Λαϊκής Δημοκρατίας της Κίνας, είναι συνολικού πληθυσμού 14,5 εκατομμυρίων κατοίκων και αποτελεί τον βασικό φορέα της σύγχρονης οικονομίας της χώρας, καθώς επίσης και ένα από τα σημαντικότερα πολιτιστικά, εμπορικά, οικονομικά και βιομηχανικά της κέντρα του κόσμου.\nΘερμές ευχές για Καλά Χριστούγεννα & ένα ειρηνικό 2019 με υγεία, αγάπη και αισιοδοξία για όλους.\nΆσπα Παναγιωτακοπούλου Δημοτική Σύμβουλος Γαλατσίου\n3η θέση για τον Α.Σ. «ΜΕΓΑΣ ΑΛΕΞΑΝΔΡΟΣ» στο Πανελλήνιο Πρωτάθλημα Περήφανος επέστρεψε ο Α.Σ. Μέγας Αλέξανδρος από το Πανελλήνιο Πρωτάθλημα Ακροβατικής που διεξήχθη το Σάββατο 24 και Κυριακή 25 Νοεμβρίου στο κλειστό γυμναστήριο Μίκρας στη Θεσσαλονίκη. Έλαβαν μέρος 19 Σύλλογοι από όλη την Ελλάδα με 186 αθλητές και αθλήτριες. Ο Σύλλογος κατάφερε να αποσπάσει την 3η θέση στην Ελλάδα, κατακτώντας το Χάλκινο Μετάλλιο στο Ομαδικό της Ε’ κατηγορίας σε έναν πραγματικά υπέροχο και δύσκολο αγώνα με αρκετούς καινούργιους – πρωτοεμφανιζόμενους αθλητές του. Συγκεκριμένα οι θέσεις των αθλητών–τριών μας έχουν ως εξής: •\tΖευγάρι Ανδρών Ε’ Κατηγορίας, Παντελίδης Νίκος, Πλούμπης Μάριος, Χρυσό μετάλλιο στο Ισορροπίας Χρυσό μετάλλιο στο Δυναμικό Χρυσό μετάλλιο στο Σύνθετο •\tΜικτό Ζευγάρι Ε’ Κατηγορίας, Τάτος Γιώργος, Παρθενίου Αναστασία, Αργυρό μετάλλιο στο Ισορροπίας Αργυρό μετάλλιο στο Δυναμικό Αργυρό μετάλλιο στο Σύνθετο •\tΤριάδα Γυναικών Ε’ Κατηγορίας, Κατσικόγιαννη Νεφέλη, Μιγκάρδου Ευαγγελία, Μωράτη Μυρτώ, 11η θέση στο Ισορροπίας 13η θέση στο Δυναμικό 11η θέση στο Σύνθετο\n•\tΤριάδα Γυναικών Ε’ Κατηγορίας, Χριστοπούλου Μαρία, Κουμαρασίνγκε Σίτμι, Βάγια Τριανταφυλλιά, 10η θέση στο Ισορροπίας 8η θέση στο Δυναμικό 8η θέση στο Σύνθετο •\tΤριάδα Γυναικών Δ’ Κατηγορίας, Λύρα Χρυσοβαλάντου, Λαμπρακοπούλου Μαρία, Δημακοπούλου Αναστασία, 4η θέση στο Ισορροπίας 3η θέση στο Δυναμικό 3η θέση στο Σύνθετο •\tΤριάδα Γυναικών Δ’ Κατηγορίας, Καραγιάννη Αναστασία, Τριαντάφυλλου Κωνσταντίνα, Δεληγιάννη Ιωάννα, 3η θέση στο Ισορροπίας 6η θέση στο Δυναμικό 6η θέση στο Σύνθετο •\tΜικτό ζευγάρι Β2 Κατηγορίας, Μποζίκας Μάριος, Αλεξίου Ποθητή, Χρυσό μετάλλιο στο Ισορροπίας Χρυσό μετάλλιο στο Δυναμικό Χρυσό μετάλλιο στο Σύνθετο •\tΤριάδα Γυναικών Α’ Κατηγορίας Κοράνα Ελένη, Αντρέι Γεωργία, Μαστροκυριάκου\nΑγγελική, Χρυσό μετάλλιο στο Ισορροπίας Χρυσό μετάλλιο στο Δυναμικό Χρυσό μετάλλιο στο Σύνθετο Θερμά συγχαρητήρια στους αθλητές και στις αθλήτριες, στους γονείς των παιδιών και στους προπονητές τους Μάκη Τσιτσόπουλο, Μυρσίνη Δήμου, Παπαδόγγονα Ράνια και τους βοηθούς Τσιτσοπούλου Βάσια και Καραγιάννη Διονυσία.\nΧαρούμενα Χριστούγεννα Ειρηνικό, Δημιουργικό & Ευτυχισμένο το 2019\nΜανώλης Πρωτονοτάριος Δημοτικός Σύμβουλος Γαλατσίου Υπεύθυνος Δ/νσης Τεχνικής Υπηρεσίας\n4η στον κόσμο η ομάδα ρομποτικής του Συλλόγου Πανοράματος Γαλατσίου Ολοκληρώθηκε την Κυριακή 18 Νοεμβρίου ο Παγκόσμιος Τελικός της Ολυμπιάδας Εκπαιδευτικής Ρομποτικής World Robot Olympiad 2018, με τις ελληνικές ομάδες να στέκονται επάξια, για ακόμη μία χρονιά, στις υψηλότερες θέσεις της παγκόσμιας κατάταξης. Ο φετινός Τελικός φιλοξενήθηκε στο Τσιάνγκ Μάι της Ταϊλάνδης και συμμετείχαν 63 χώρες. Οι 12 ομάδες της ελληνικής Ολυμπιακής Αποστολής είχαν αναδειχθεί τον Ιούλιο από τον Εθνικό Τελικό της Ολυμπιάδας Εκπαιδευτικής Ρομποτικής WRO 2018, ο οποίος διοργανώθηκε από τον Οργανισμό Εκπαιδευτικής Ρομποτικής και Επιστήμης WRO Hellas, υπό την αιγίδα του Προέδρου της Δημοκρατίας Τρεις ήταν οι Ολυμπιονίκες Ομάδες της φετινής Ελληνικής Αποστολής στην Παγκόσμια Ολυμπιάδα, μία εκ των οποίων η ομάδα ρομποτικής Autonomous robotic aquaponics του Συλλόγου Πανοράματος Γαλατσίου, κατακτώντας την 4η θέση στην κατηγορία Open Γυμνασίου. Η κατηγορία Open έχει εκθεσιακό χαρακτήρα ζητώντας από τους μαθητές να δημιουργήσουν τη δική τους έξυπνη ρομποτική λύση, με βάση το θέμα Food Matters. Το project της ομάδας του Γαλατσίου με επίκεντρο την ενυδρειοπονία μπορεί να εφαρμοστεί στην πραγματική οικονομία, αλλάζοντας τα δεδομένα στη χώρα μας. Η προσπάθεια της ομάδας Ρομποτικής του Συλλόγου Πανοράματος ξεκίνησε από τον Φεβρουάριο του 2018 και το πρώτο της στάδιο ολοκληρώθηκε στις 2 Ιουλίου, όπου αναδείχτηκε ως η καλύτερη ομάδα στην κατηγορία OPEN Γυμνασίου στον Εθνικό Τελικό της Ολυμπιάδας. Η αποστολή της ομάδας Ρομποτικής, αναχώρησε στις 13/11/2018 για το πολύωρο ταξίδι στο CHIANG MAI ΤΗΣ ΤΑΪΛΑΝΔΗΣ με μεγάλο ενθουσιασμό.Tα παιδιά χαρακτήρισαν τη δια-\nγωνιστική διαδικασία απαιτητική και εξαντλητική σε σύγκριση με τον Εθνικό Τελικό, δεδομένου ότι η διαδικασία διήρκησε 3 ολόκληρες ημέρες. Είναι ενθουσιασμένοι με τη συμμετοχή τους, γιατί στάθηκαν δίπλα σε ανθρώπους από 63 διαφορετικές χώρες και ένιωσαν υπερηφάνεια όταν σήκωσαν την Ελληνική Σημαία για να κυματίσει σ’ αυτό το παγκόσμιο γεγονός. Η Ομάδα των «ΑUTONOMΟUS» επέστρεψε από την Ταϊλάνδη, μεταφέροντας «εμπειρίες ζωής», αισιοδοξία για το μέλλον, χαρά, συγκίνηση και υπερηφάνεια. Μικρή υποδοχή τους ετοίμασαν οι οικογένειες τους και φιλικά τους πρόσωπα στο αεροδρόμιο αλλά και στη γειτονιά του Πανοράματος Γαλατσίου, όπου\nπαρευρέθηκαν μέλη του Δ.Σ. του Συλλόγου, ο Δήμαρχος Γαλατσίου Γιώργος Μαρκόπουλος, καθώς και ο Δημοτικός Σύμβουλος Γρηγόρης Χαραλαμπίδης. Η Πρόεδρος του Συλλόγου Ειρήνη Μαθιού εξέφρασε την περηφάνια που αισθάνονται τα μέλη του Συλλόγου για τους «ανήσυχους έφηβους της γειτονιάς του Πανοράματος» και την ευγνωμοσύνη του Συλλόγου τόσο προς τους γονείς, που αγόγγυστα στήριξαν τα παιδιά τους σε όλη τη διαδρομή προς την επιτυχία, καθώς και προς τους χορηγούς, με πρωτεργάτη το Δήμο Γαλατσίου, χωρίς την αρωγή των οποίων το ταξίδι αυτό δεν θα μπορούσε να υλοποιηθεί. Για το λόγο αυτό στις 13 Δεκεμβρίου 2018, στο Πολιτιστικό Κέντρο «ΚΑΜΙΝΙ» πραγματοποιήθηκε εκδήλωση με παρουσίαση της κατασκευής και βραβεύσεις.\nΠολλές θερμές ευχές για υγεία δημιουργία & ελπίδα Καλά Χριστούγεννα & Ευτυχισμένο το νέο έτος 2019 ΓΙΑΝΝΗΣ ΜΑΝΙΑΤΗΣ ΔΗΜΟΤΙΚΟΣ ΣΥΜΒΟΥΛΟΣ\nκιν. 6932805007 e-mail: giannis_maniatis@hotmail.com\nΠαλιός ελληνικός κινηματόγραφος από τις θεατρικές ομάδες των ΚΑΠΗ Την Πέμπτη 13 Δεκεμβρίου 2018 και ώρα 11.00, στο Πολιτιστικό Κέντρο «Καμίνι» οι Θεατρικές ομάδες των ΚΑΠΗ Δήμου Γαλατσίου παρουσίασαν επί σκηνής αποσπάσματα ταινιών του παλιού καλού ελληνικού κινηματογράφου και πρόσφεραν στιγμές χαράς και γέλιου, σε όλους τους παρευρισκόμενους. Οι δυο Ομάδες λειτούργησαν στο πλαίσιο του Προγράμματος «Βιωματικά Θεατρικά Εργαστήρια », το οποίο υποστήριξαν, στο πλαίσιο της εταιρικής κοινωνικής ευθύνης, δύο μεγάλες εταιρείες του κλάδου τους και συγκεκριμένα η εταιρεία ΜΕΓΑ (με τον διακριτικό τίτλο sanisensitive) και η αλυσίδα σούπερ μάρκετ ΓΑΛΑΞΙΑΣ. Την διδασκαλία και την εμψύχωση των ομάδων ανέλαβε η ηθοποιός-θεατρολόγος κα Ορνεράκη Ελένη. Πριν από μερικούς μήνες ο Δήμος μας μαζί με άλλους τέσσερις Δήμους της Αττικής επελέγη από τις εταιρείες αυτές να συμμετάσχει στο πρόγραμμα αυτών και η ανταπόκριση των μελών των ΚΑΠΗ ήταν άμεση. . Στόχος του προγράμματος ήταν οι συμμετέχοντες να περάσουν όμορφα, να λειτουρ-\nΗ επιχείρηση επίπλωνηλεκτρικών ειδών\nΗΛΙΟΝ ΗΛΕΚΤΡΑΓΟΡΑ Α.Ε. ΙΩΣΗΦ ΠΑΣΤΟΣ & ΥΙΟΙ Α.Ε,\nγήσουν ομαδικά, να νιώσουν την ελευθερία της έκφρασης και να καλλιεργήσουν ικανότητες έκφρασης σκέψεων και συναισθημάτων, να προσθέσουν χαρά στην καθημερινότητα τους, να εξασκήσουν την μνήμη τους κ.α. Μιας και βρισκόμαστε λίγες μέρες πριν τα Χριστούγεννα, στο τέλος της γιορτής ακούστηκαν παραδοσιακά κάλαντα Χριστουγέννων από την χορωδία των ΚΑΠΗ και όλοι μαζί ευχήθηκαν καλές γιορτές. Θερμά συγχαρητήρια στα μέλη των ομά-\nδων και σε όλα τα μέλη των ΚΑΠΗ μας γενικότερα έδωσε ο Πρόεδρος του Οργανισμού Κοινωνικής Προστασίας και Αλληλεγγύης Δήμου Γαλατσίου, κος Οικονόμου Ιωάννης, ενώ παράλληλα ευχαρίστησε θερμά την Εταιρεία ΜΕΓΑ και το σουπερ μάρκετ ΓΑΛΑΞΙΑΣ και ευχήθηκε να εφαρμόζουν πάντα τέτοιες πρωτοπόρες και κοινωνικές πρωτοβουλίες, που εκπέμπουν αισιοδοξία, βελτιώνουν την ζωή των ατόμων της Τρίτης Ηλικίας και συμβάλλουν στην ενεργό γήρανση.\nμια από τις παλαιότερες επιχειρήσεις στο Γαλάτσι, με 47 χρόνια αξιόπιστης λειτουργείας σας εύχεται\nΠιο ασφαλής και λειτουργική η πλατεία Πηγής Οι εργασίες στις πλατείες συνεχίζονται, με στόχο τον καλλωπισμό, την ασφάλεια και τη λειτουργικότητά τους, όπως μας είπε ο υπεύθυνος της Τεχνικής Υπηρεσία του Δήμου, Μανώλης Πρωτονοτάριος. Στην Πλατεία Πηγής (απέναντι από την Αγία Γλυκερία) γίνονται μια σειρά μικρών έργων όπως κατασκευή κράσπεδων για τη συγκράτηση του χώματος, βαψίματα, προστατευτικά κάγκελα και φωτισμός. Ο κ. Πρωτονοτάριος με την εμπειρία προηγούμενων ετών στη Διοίκηση του Δήμου οργανώνει άμεσα και αποτελεσματικά την υλοποίηση των έργων, σε άριστη συνεργασία με το προσωπικό της υπηρεσίας. Η γρήγορη κατασκευή της ράμπας για το κολυμβητήριο του Άλσους και η συνεχής παρουσία της τεχνικής υπηρεσίας στους δρόμους και στις πλατείες της πόλης μας, δείχνουν ότι η προσπάθεια των τελευταίων ετών συνεχίζεται με αμείωτους ρυθμούς και η αναβάθμιση της καθημερινότητας βρίσκεται πάντα στο επίκεντρο.\nΔελτίο Τύπου Δεν ήταν μία εκδήλωση. Ήταν ένα μικρό κομμάτι μίας Ελλάδας που υπάρχει και δημιουργεί!! Πραγματοποιήθηκε χθες στο ΚΑΜΙΝΙ η εορταστική εκδήλωση της ΔΡΑΣΗΣ σε συνεργασία με τον Νίκο Μανιταρά και το Ωδείο «ΑΘΗΝΑ». Διαπιστώθηκε, για μία ακόμη φορά, ότι το Γαλάτσι, η πόλη μας, δεν μπορεί να στεγάσει απαιτητικές, ποιοτικές ,εκδηλώσεις, όπως η χθεσινή, που ο αριθμός των συντελεστών πλησίασε τους ογδόντα (80)(!), ενώ πολλοί από τους προσελθόντες (μέλη της ΔΡΑΣΗΣ, Γονείς - κηδεμόνες) υποχρεώθηκαν σε ορθοστασία και πρόωρη αναχώρηση. Πράγματι δεν είναι μόνον η καλλιτεχνική πληρότητα που μετράει. Στις λαϊκές γιορτές μετράει και το ψηλό ήθος και η ανιδιοτέλεια που, συχνά, απουσιάζει ακόμη και στον πολιτισμό. Όταν, όμως, στην κορυφή του όλου εγχειρήματος (ωδείο) στέκεται ένας Νίκος Μανιταράς, στην όλη δραστηριότητα του οποίου απουσιάζει η επιδίωξη του κέρδους και της στείρας επιχειρηματικότητας, η εμφανής συνδρομή αυτών των στοιχείων εξασφαλίζει την απόλυτη αποδοχή. Πόσο μάλλον όταν, στην όλη εκδήλωση, ανέβλυζε η αύρα της νεότητας, συνεπώς, της\nγνησιότητας και της ειλικρίνειας που περνάει στον ψυχισμό του θεατή. Εκτός από χώρο, όλα τα άλλα τα είχε η χθεσινή γιορτή μας. Είχε βέβαια και την Δήμητρα Χανού-Αργυροπούλου που, εκτός από την 21/μελή «Κλασσική Μικτή χορωδία» και την 25/μελή «Σύγχρονη Μικτή χορωδία» τόλμησε και παρουσίασε 28/μελή «παιδική-νεανική χορωδία» με κοριτσάκια 5-7 χρόνων με πρόβες 3 μηνών και πέτυχε. Είχε βέβαια και έναν Ηλία Αργυρόπουλο στο πιάνο. Συμπερασματικά: Είναι ευτύχημα στο διάβα σου να ανταμώνεις ανθρώπους σαν τον Ν. Μανιταρά.Η ΔΡΑΣΗ καμαρώνει που τον έχει μέλος της και χορηγό!! Θα ήταν παράλειψη αν δεν σημειώναμε την απρόσμενη διάθεση συνεργασίας που επέδειξαν η Μαργαρίτα Μανδηλαρά,και η κ. Μάρθα Κοράκη, πρόεδροι των σχετικών οργανισμών του Δήμου Γαλατσίου.\nΟλοκληρώθηκε ένας ακόμη κύκλος του Εργαστηρίου Κοπτικής-Ραπτικής του Δήμου Γαλατσίου Συνολικά 35 γυναίκες ολοκλήρωσαν με επιτυχία στις αρχές Δεκέμβρη ένα ακόμη Εργαστήριο «Κοπτικής–Ραπτικής & Επιδιορθώσεις Ρούχων», που ως βασικό του στόχο έχει τη μετάδοση γνώσεων, εμπειριών και τεχνικών που μπορούν να βελτιώνουν την καθημερινότητα όλων μας. Το εν λόγω Εργαστήριο εντάσσεται στο πλαίσιο των δράσεων Εθελοντισμού και Αλληλεγγύης της πολύ δραστήριας και αποτελεσματικής Κοινωνικής Υπηρεσίας του Δήμου Γαλατσίου. Στο πλαίσιο μιας εορταστικής εκδήλωσης για την ολοκλήρωση του κύκλου του Εργαστηρίου για το 2018 δόθηκαν από την Αντιδήμαρχο Κοινωνικής Πολιτικής και Υγείας, Ντίνα Σπηλιοπούλου – Χρυσάγη, ευχαριστήρια έντυπα στις Εθελόντριες Κοινωνικής Αλληλεγγύης κ.κ. Πέτρου\nΧρυσούλα και Σφυρή Νατάσα καθώς βεβαιώσεις συμμετοχής στις κυρίες που παρακολούθησαν με συνέπεια τα μαθήματα και δημιούργησαν με φαντασία και στυλ, η καθεμία, τα δικά τους ρούχα.\nΟ Δήμαρχος σας εύχεται! Δώρα πολλά φέρνω για σας με τον καινούργιο χρόνο θα τρίβετε τα μάτια σας, αυτό σας λέω μόνο! Μπαίνουμε για τα καλά στων εκλογών το δρόμο και θέλω το 50 συν..σύμφωνα με το νόμο! Για ό,τι κι αν θελήσετε, είμαι ο άνθρωπός σας κι εύχομαι από Μάιο και πάλι δήμαρχός σας! Χρόνια πολλά, χρόνια καλά, υγεία και αγάπη και δαγκωτό Μαρκόπουλο να ρίξετε στην κάλπη!\nΚαλέ τι όμορφο! Πώς τον λένε;\nΨηφαλάκι, αλλά τον φωνάζουμε «Λάκι»..\nΕίμαι ο μαστρο Πρόεδρος κι όλο μερεμετίζω με ράμπες, φώτα, κάγκελα, την πόλη κατακλύζω. Πρώτος στα τσιμεντώματα, βαψίματα, σοβάδες οδεύουμε στις εκλογές με φτυάρια και κασμάδες. Σας εύχομαι καλές γιορτές, χρόνια πολλά, υγεία και να σκάψω σύντομα για κεντρική πλατεία! Mεγάλη επιτυχία το περιφραγμένο πάρκο για σκύλους που έφτιαξε ο Δήμαρχος στο Άλσος. Όλοι ικανοποιημένοι... Και οι ιδιοκτήτες σκύλων που βρήκαν τον χώρο τους, και οι μη έχοντες σκύλους που δυσφορούν με τις ακαθαρσίες στα πάρκα και στις πλατείες και οι σκύλοι που έχουν ένα πάρκο κατάδικό τους με ειδικές κατασκευές για τρέξιμο και παιχνίδι…. Αν ψήφιζαν τα συμπαθή τετράποδα του Γαλατσίου, ο Μαρκόπουλος θα έπαιρνε αυτοδυναμία με την πρώτη! Οι ξανθές, αεράτες και όμορφες Κιτσίνη και Παναγιωτακοπούλου πήγαν πακέτο στην παράταξη Ζώμπου, διότι λέγεται ότι είδαν συγχρόνως στον ύπνο τους οπτασία εξ ουρανού και τους είπε «αν δεν πάτε με τον Κώστα, μελομακάρονο να τρώτε, κιλό να γίνεται…». Μετά από αυτό σκιάχθηκαν, τα έβαλαν κάτω, το συζήτησαν και είπαν να μην το διακινδυνεύσουν… Πάνε στα σίγουρα!\nΟ Γιάννης Μανιάτης, όμως, κάνει ύπνο ανέφελο. Κατά τη γνωστή του «μουλωχτή» τακτική, λέει λίγα και μιλάει μόνο όταν έχει κάτι να πει. Μέχρι στιγμής δεν έχει ανακοινώσει τις προθέσεις του για τις δημοτικές εκλογές. Ένα πουλάκι, όμως, λέει ότι «ψήνεται» πολιτικό ειδύλλιο με τον Δήμαρχο… Και η πρώην δημοτική σύμβουλος Νατάσα Κάζαγλη θα είναι υποψήφια με τον συνδυασμό του Δημάρχου. Καρατσεκαρισμένο!\nΜανώλης Πρωτονοτάριος Υπεύθυνος Τεχνικής Υπηρεσίας\nG_διαπλεκόμενος Φράνκυ, γιατί αγριεύεις στα δημοτικά συμβούλια;\nΕίμαι χεβιμεταλάς και αριστερός!\nΕίμαι κομμάτι δύσκολος και δεν αποφασίζω πάντοτε όλα τα μετρώ και τα κλωθογυρίζω. Με λένε δύσκολο πολύ, με λένε και κρυψίνο και πως σιγά και μουλωχτά στις εκλογές τα ψήνω. Είμαι παίκτης έμπειρος, κλειστά χαρτιά κρατάω με φουλ του άσου στο καρέ, πάντα πρωτιές χτυπάω!\nΦραγκίσκος Κουνάνης Δημοτικός Σύμβουλος παρά τω Δημάρχω Στα πλαίσια της πολιτιστικής ανταλλαγής, θα τις ντύσω αγιοβασιλίτσες, θα τις βάλω να πούνε τα κάλαντα, να φτιάξουν κουραμπιέδες, θα παίξουμε 31 και θα τις πάω στα τζάμπο και αλουφαν παρκ..\nΓιάννης Μανιάτης Δημοτικός Σύμβουλος Γαλατσίου\nΟρεξάτος μπήκε στην Τεχνική Υπηρεσία ο Μανώλης Πρωτονοτάριος… Με την ολοκλήρωση της κατασκευής της ράμπας για πρόσβαση στο κολυμβητήριο του Άλσους, συνεχίζει με μικρές επεμβάσεις όπου υπάρχει ανάγκη… π.χ. βαψίματα σε πλατείες, τσιμενταρίσματα και πάσης φύσεως μερεμέτια… Κεντρική πλατεία οραματίζεται ο Δήμαρχος και θα το παλέψει λέει… Δεν λέω ωραίο το όραμα, αλλά δύσκολο… Άμα το προχωρήσει, θα αφήσει εποχή, όπως ο Παπαδιονυσίου με το Άλσος. Μαζί με το μετρό, θα είναι έργα που θα αλλάξουν το Γαλάτσι.\nχου Παιδείας Συνάντηση του Αντιδημάρ υς Μάνου Ελευθερίου με Κιπονέλιζοτισμού αξιωματούχους για θέματα\nι μέρες των γιορτών θέλουν λάμψη. Ρούχα, παπούτσια και αξεσουάρ σε χρυσό και ασημί είναι μια δυνατή τάση της φετινής μόδας. Αν θεωρείτε υπερβολική μια total silver η total gold εμφάνιση, τότε επιλέξτε ένα κομμάτι μόνο (π.χ. μπλούζα, φούστα, πανωφόρι ή τσάντα-παπούτσια) σε συνδυασμό με άλλο χρώμα. Το χρυσό συνδυάζεται με μαύρο, κόκκινο και μπορντό. Το ασημί με μπλε, μοβ και άσπρο. Μην φοβηθείτε να υιοθετήσετε το χρυσό και το ασημί ακόμη στο καθημερινό σας ντύσιμο, εφόσον βέβαια το προσαρμόσετε ανάλογα για να μην είναι το αποτέλεσμα υπερβολικό.\nEρωτικές Προβλέψεις 2019 ΚΡΙΟΣ 21/03 - 20/04\nΜετά από αρκετές δυσκολίες που περάσατε, προχωράτε πιο ώριμοι και προσγειωμένοι σε πιο σταθερές σχέσεις. Από τους πρώτες μήνες αφήνετε πίσω ό,τι σας πιέζει. Κάποιοι από εσάς θα έχετε τη δυνατότητα επανασύνδεσης με άτομα από το παρελθόν τον Ιούνιο, ενώ ευνοείται η συγκατοίκηση και η επέ0κταση οικογένειας το φθινόπωρο. Κάποιες ανατροπές και εντάσεις φέρνουν οι ηλιακές εκλείψεις στις 17 Ιουλίου και 26 Δεκεμβρίου, αλλά αν φανείτε λογικοί και διαλλακτικοί, θα τις ξεπεράσετε χωρίς απώλειες.\nΟ πλανήτης Ουρανός, καθ’ όλη τη διάρκεια του έτους, θα φέρει πολλές ανατροπές, εντάσεις, ξαφνικά γεγονότα και απρόσμενες αλλαγές στις διαπροσωπικές σχέσεις που θα σας αποσυντονίσουν. Ιανουάριο, Ιούνιο και Νοέμβριο ο αισθησιασμός σας είναι στα ύψη και μπορείτε να ικανοποιήσετε τις ερωτικές σας επιθυμίες. Οι καλύτερες στιγμές θα έρθουν στο τέλος του έτους με πολλές ερωτικές ευκαιρίες. Οκτώβριος και Νοέμβριος είναι κατάλληλοι μήνες για να διεκδικήσετε μια επανασύνδεση ή ένα άτομο που θέλετε.\nΑυτή η χρονιά, ίσως να μην φέρει καταιγιστικές εξελίξεις στον ερωτικό τομέα, αλλά θα ξεκαθαρίσετε τι ακριβώς θέλετε. Ακόμη και στις παθιασμένες σχέσεις, θα καταφέρετε να συνδυάσετε πρακτικά οφέλη ή ακόμη και οικονομικά συμφέροντα. Η περίοδος του καλοκαιριού ελλοχεύει τον κίνδυνο απογοήτευσης, κυρίως λόγω δικών σας λανθασμένων προσδοκιών για ένα άτομο. Κατάλληλη περίοδος για να σταθεροποιήσετε μια σχέση είναι Απρίλιος-Μάιος. Φεβρουάριο και Οκτώβριο θα έχετε άπειρες ευκαιρίες για φλερτ και γνωριμίες.\nΜία ευχάριστη χρονιά είναι το 2019 για σας σε γενικές γραμμές! Απρόσμενες χαρές και απολαύσεις θα έρθουν από εκεί που δεν το περιμένετε από τον Μάρτιο και μετά. Η ουσιαστική εύνοια όμως θα έρθει στα τέλη του χρόνου, με πολλούς από εσάς να βρίσκετε το άλλο σας μισό. Η ολική έκλειψη ηλίου στο ζώδιό σας στις 2 Ιουλίου, θα σας ωθήσει να πάρετε σημαντικές αποφάσεις για το μέλλον μιας σχέσης. Προσοχή στα ψυχολογικά σκαμπανεβάσματα που δημιουργούν εντάσεις τους μήνες Αύγουστο και Σεπτέμβριο.\nΤο 2019, είναι η χρονιά που θα πρέπει να προσαρμοστείτε σε αλλαγές. Παρόλο που σε πρώτο πλάνο είναι η καριέρα και η οικογένεια, θα είναι αρκετές οι ανατροπές και τα απρόσμενα που θα σας προβληματίσουν. Ιούλιο και Οκτώβριο θα έχετε ανεβασμένη διάθεση και ευκαιρίες για φλέρτ και διασκέδαση. Φροντίστε ν α διατηρήσετε την ψυχραιμία σας γύρω στις 21 Ιανουαρίου, με την Ολική Έκλειψη Σελήνης, στο Ζώδιο σας! Στα τέλη του 2019 σας βρίσκει ανανεωμένους σε εμφάνιση και με νέους έρωτες στη ζωή σας.\nΗ νέα χρονιά είναι τυχερή και θα φανεί από τους πρώτους μήνες. Από τον Μάρτιο σας περιμένουν ευχάριστες αλλαγές, γνωριμίες και εκπλήξεις. Από τον Μάιο και μετά μπορείτε να εξομαλύνετε προβληματικές σχέσεις και από μέσα Ιουλίου έως τέλος Αυγούστου θα λάβετε θετικά μηνύματα από άτομα του παρελθόντος. Δεν αποκλείεται μια επανασύνδεση, που θα σας κάνει να νιώσετε βαθύ συναίσθημα και ερωτική αφοσίωση. Προς τα τέλη του έτους, νιώθετε πιο απελευθερωμένοι ερωτικά και απολαμβάνετε όμορφες στιγμές.\nΤο 2019 έρχεται να σταθεροποιήσει την ερωτική σας ζωή. Θα είστε περισσότεροι επικοινωνιακοί, γοητευτικοί και σίγουροι για τις επιλογές σας. Όλοι οι μήνες της Άνοιξης θα είναι ιδιαίτερα ερωτικοί. Πιέσεις από την εργασία και την οικογένεια θα επηρεάσουν την ερωτική σας διάθεση από Ιούνιο-Ιούλιο. Στα μέσα του έτους κάποιοι από εσάς θα κλείσετε κύκλους με διάλυση τοξικών σχέσεων. Η πιο τυχερή περίοδος είναι το Φθινόπωρο με πολλές ερωτικές προκλήσεις και φλερτ, αλλά και συναισθηματικές υπερβολές.\nΑυτή η χρονιά σας βρίσκει ανανεωμένους και αισιόδοξους. Ωστόσο θα φέρει κάποια ξαφνικά γεγονότα στην ερωτική ζωή, που θα σας κάνουν να χάσετε τη σιγουριά σας. Πολλοί θα συνειδητοποιήσετε ότι είχατε σχηματίσει λάθος εικόνα για άτομα και καταστάσεις. Δέχεστε ψυχολογική στήριξη από φίλους και δεν αποκλείεται μια νέα σημαντική γνωριμία την περίοδο του καλοκαιριού μέσα από το εργασιακό περιβάλλον. Ο Νοέμβριος είναι κατάλληλος μήνας για ξεκαθάρισμα σχέσεων και για να διορθώσετε λάθη του παρελθόντος.\nΤο 2019 η ερωτική σας ζωή βελτιώνεται, γνωρίζετε νέα άτομα και πετυχαίνετε στόχους. Από Φεβρουάριο έως Απρίλιο μπορείτε να εδραιώσετε μια σχέση ή να την επισημοποιήσετε. Ο Μάρτιος και ο Οκτώβριος είναι μήνες που πρέπει να προσέξετε εάν εμπλέκεστε σε μυστικές σχέσεις ή ακραίες καταστάσεις. Μην εμπιστεύεστε τα μυστικά σας σε λάθος άτομα. Ιδιαίτερη υπομονή πρέπει να επιδείξετε τους τελευταίους μήνες του έτους, όπου θα χρειαστεί να διαφυλάξετε τη σχέση σας από ίντριγκες και παρασκηνιακές ενέργειες.\nΤο 2019 ξεκινά με κλυδωνισμούς για την ερωτική σας ζωή. Η ολική έκλειψη σελήνης στον Λέοντα, στις 21 Ιανουαρίου, θα φέρει μια μεγάλη κρίση στις σχέσεις. Αποφύγετε προκλητικές συμπεριφορές και βιαστικές αποφάσεις. Την περίοδο της Άνοιξης πολλοί θα ζήσετε έναν νέο συναρπαστικό αλλά σύντομο έρωτα. Το καλοκαίρι ξεχειλίζετε από διάθεση για διασκέδαση, φλερτ και συγκινήσεις. Ιδιαίτερη προσοχή χρειάζεται ο Νοέμβριος, όπου θα κληθείτε να λάβετε σημαντικές αποφάσεις για την αισθηματική σας ζωή.\nΤο 2019, ιδιαίτερα από τον Μάρτιο και ύστερα, σας φέρνει ευχάριστες αλλαγές και εκπλήξεις. Η άνοιξη και το καλοκαίρι είναι γεμάτο μετακινήσεις, συζητήσεις και έντονη κοινωνικότητα. Κάποιες ξεχωριστές γνωριμίες σας τονώνουν τη διάθεση, αρκεί να μην εξιδανικεύσετε κάποιες καταστάσεις. Μια έντονη τάση για ονειροπόληση σας κάνει ευάλωτους συναισθηματικά. Οκτώβριο και Νοέμβριο είναι καλή περίοδος για να πετύχετε ερωτικούς στόχους και να κάνετε νέο ξεκίνημα σε μια σχέση που κλυδωνίστηκε.\n1+1 ΔΩΡΟ! ΚΟΥΣΤΟΥΜΙΑ από 119,99 € 1+1 ΔΩΡΟ ΠΑΝΤΕΛΟΝΙΑ από 39,99 € 1+1 ΔΩΡΟ ΠΟΥΚΑΜΙΣΑ από 19,99 € 1+1 ΔΩΡΟ ΠΟΥΛΟΒΕΡ από 19,99 € 1+1 ΔΩΡΟ ΦΟΥΤΕΡ από 19,99 € 1+1 ΔΩΡΟ ΔΕΚΤΕΣ ΟΛΕΣ ΟΙ ΠΙΣΤΩΤΙΚΕΣ ΚΑΡΤΕΣ\nG Magazine - Δεκέμβριος 2018


eKorinthos • Λάρισα: Το μήνυμα του Βασίλη Λεβέντη στον Αλέξη Τσίπρα - Τι προβλέπει για το μέλλον της χώρας...\nΑρχική Πολιτική Λάρισα: Το μήνυμα του Βασίλη Λεβέντη στον Αλέξη Τσίπρα – Τι προβλέπει...\nΛάρισα: Το μήνυμα του Βασίλη Λεβέντη στον Αλέξη Τσίπρα – Τι προβλέπει για το μέλλον της χώρας…\nΗ μεγάλη έκπληξη των εκλογών της 25ης Ιανουαρίου μίλησε σε δημοσιογράφους που τον πλησίασαν…\n«Να σχηματιστεί άμεσα οικουμενική κυβέρνηση. Αν το κάνει ο Τσίπρας, θα είναι πράξη γενναιότητας και όχι πράξη δειλίας. Αν τα πράγματα πάνε με αλαζονεία και τη γνωστή φαγωμάρα, εγώ πιστεύω ότι θα έχουμε πτώχευση». Την άποψη αυτή εξέφρασε χθες το βράδυ, σε δηλώσεις του προς τους δημοσιογράφους, ο αρχηγός της «Ένωσης Κεντρώων» κ. Βασίλης Λεβέντης, στη Λάρισα.\nΑν σε ένα από αυτά τα ραντεβού, η χώρα μας δεν είναι συνεπής, υπάρχει πιστωτικό γεγονός και πτώχευση. Ό,τι γλιτώσαμε τέσσερα χρόνια, μπορεί να το πάθουμε τώρα. Βέβαια, αυτά τα χρόνια την πτώχευση τη γλιτώναμε με λάθος τρόπο, με δανεικά. Από το 2009 το λέω. Κάθε φορά με αξιολόγηση και δώσ’ του αξιολόγηση και να περνάμε από τη Βουλή μεταρρυθμίσεις.\nΠροηγούμενο άρθροΕκλεβαν επί ώρες τόνους σιδήρου από αποθήκη του ΟΣΕ στη Ροδοδάφνη Αιγίου\nΕπόμενο άρθροΟι 14+1 WAGS της Super League


Pasaenas: Ο πρωθυπουργός πέθανε\nΟ Κορυζής αυτοκτόνησε πριν μπουν οι Γερμανοί στην Αθήνα. Ο Γιώργος επέλεξε να ζήσει. Να δεις, πώς το λέγαν αυτό το καλό παιδί που είχαμε πρωθυπουργό τα τελευταία χρόνια; Τον καταλληλότερο... Αυτό ντε, το παχουλό αγόρι... Δε μου έρχεται ρε γαμώτο. Αυτές τις κρίσιμες ώρες για το έθνος, θα ήταν καλό ο πρωθυπουργός-τρόπος του λέγειν- να τον συμβουλευτεί. Κάπου στη Ραφήνα δεν έμενε; Έχει κολλήσει εντελώς το μυαλό μου. Δες πάντως ατυχία: να θέλεις να σου ζητήσει συγγνώμη κάποιος και να μην μπορείς να τον θυμηθείς. Αλλά ας τον αφήσουμε αυτόν. Θυμάται κανείς έστω τον προηγούμενο; Είναι απόλυτη ανάγκη να αρχίσουμε να θυμόμαστε. Συγγνώμη, το ξέχασα, εσείς δεν ασχολείστε με την πολιτική.\nΟι ελεγκτές-κατακτητές ένιωσαν λέει έκπληξη με τη δημοσιότητα που δόθηκε στην επίσκεψή τους. Δεν είχαν καταλύσει μόνο εδώ τη δημοκρατία. Ήταν όμως η πρώτη φορά που την καταπολεμούσαν στην κοιτίδα της. Σήμερα, τα μέτρα τους ανακοινώθηκαν. Φυσικά και θα πληρώσουν αυτοί που δεν έχουν. Οι υπόλοιποι προνόησαν. Δε νομίζετε κι εσείς ότι τους αξίζει μία επιβράβευση; Θα ζοριστούν βέβαια κι αυτοί.\nΤώρα τα βάζεις με το διεφθαρμένο πολιτικό σου. Κι όμως, το ότι ήταν διεφθαρμένος θαύμαζες πάνω του. Αυτός ήταν ο βασικός λόγος που τον ψήφιζες. Τότε μόνο ένιωθες τιμή όταν του έσφιγγες το χέρι. Δε θαύμαζες τον άνθρωπο αλλά την ανθρωπιά του κλέφτη. Καλή μας ύφεση. Η πρώτη επαναστατική πράξη που μπορείτε να κάνετε είναι να μη δείτε δελτία ειδήσεων. Κι από αύριο, έχει ο Θεός.\nΘα αποτελέσει σίγουρα ένα από τα καυτά θέματα της μελλοντικής ιστορικής έρευνας η σιωπή των Πρωθυπουργών.\nΑν όμως κι αυτοί δεν μπορούν να μιλήσουν...\nΕίναι ζόρικα τα πράγματα\n5 Μαρτίου 2010 - 3:08 μ.μ.\nΕίναι εξοργιστική αυτή η σιωπή. Να συνεχίσεις να γράφεις. Σε παρακολουθώ.\n5 Μαρτίου 2010 - 9:16 μ.μ.\nΝα είσαι καλά και για τις "πάσες" αναγνωστών που κάνεις μιας και το blog σου είναι πολλές φορές γέφυρα προς το δικό μου.\nΚαλή συνέχεια pasaena.\n5 Μαρτίου 2010 - 9:56 μ.μ.\nΓια την σιωπή που "σκοτώνει" λεχει ακούσει κανείς?Αυτή την εκκωφαντική σιωπή....\n"ΚΩΣΤΑΚΗ!!!!" (που λέει και η διαφήμιση) που είσαι Κωστάκη?\n9 Μαρτίου 2010 - 8:54 π.μ.


Dow Jones 25.609,55 +0,47%\nΚυριακή, 14-Οκτ-2018 09:40\nΠοια είναι η άποψη των Ελλήνων για ορισμένους ξένους ηγέτες; Ποιες χώρες χαίρουν ή όχι της συμπάθειας μας; Αυτά τα ερωτήματα κλήθηκε να απαντήσει δημοσκόπηση της Pulse που διενεργήθηκε για λογαριασμό της "Καθημερινής της Κυριακής".\nΔημοφιλέστερος ξένος ηγέτης σύμφωνα με τους ερωτηθέντες, είναι ο Γάλλος πρόεδρος Εμανουέλ Μακρόν, καθώς συγκεντρώνει 55% θετικές απόψεις. Ακολουθεί ο πρόεδρος της Κομισιόν Ζαν Κλοντ Γιούνγκερ με 43% και ο Ρώσος πρόεδρος Βλαντιμίρ Πούτιν. Αρκετά συμπαθής είναι και ο Κινέζος πρόεδρος Σι Τζινπινγκ, ο οποίος συγκεντρώνει 32% θετικών απόψεων. Στον αντίποδα, οι λιγότερο δημοφιλείς ηγέτες σύμφωνα με την άποψη των Ελλήνων, είναι η Γερμανίδα καγκελάριος Άγκελα Μέρκελ (29%), ο Αμερικάνος πρόεδρος Ντόναλντ Τραμπ (27%) και ο Τούρκος πρόεδρος Ταγίπ Ερντογάν ο οποίος συγκεντρώνει μόλις το 5% των θετικών απόψεων.\nΣτην αξιολόγηση χωρών, στο ερώτημα "πως αξιολογείτε τη στάση απέναντι στη χώρα μας;", η Γαλλία συγκεντρώνει το 63% των θετικών αξιολογήσεων, ακολουθούμενη από την Κίνα που συγκεντρώνει το 54%. Παρά το γεγονός ότι ο πρόεδρος Τραμπ δεν είναι ιδιαίτερα δημοφιλής ανάμεσα στους Έλληνες, οι ΗΠΑ συγκεντρώνουν 49% θετικές απόψεις. Στο 38% βρίσκονται οι θετικές απόψεις των ερωτηθέντων για την Ευρωπαϊκή Ένωση, ενώ φτάνουν στο 34% για την Ρωσία. Στο τέλος της κατάταξης, η Γερμανία που συγκεντρώνει το 24% των θετικών απόψεων και η Τουρκία που έφτασε μόλις στο 4%.


Επενδυτική Τραπεζική | Eurobank\nΕξειδίκευση στην επενδυτική τραπεζική\nτης αξίας της επιχείρησης\nΠροσφέρουμε συμβουλευτικές υπηρεσίες που αφορούν ένα ολοκληρωμένο και πολύπλευρο σχήμα χρηματοοικονομικών συναλλαγών. Η εμπειρία, η τεχνογνωσία και η εξειδίκευση που διαθέτουμε μας κατατάσσουν σε ηγετική θέση στην ελληνική αγορά, ειδικά σε συναλλαγές συγχωνεύσεων και εξαγορών και υπηρεσίες κεφαλαιαγοράς (capital markets).\nΤο πελατολόγιό μας περιλαμβάνει εταιρείες και οργανισμούς του ιδιωτικού και δημόσιου τομέα, επιχειρηματικούς ομίλους, ιδιώτες επενδυτές και ευρύτερα επενδυτικά σχήματα, από την Ελλάδα και το εξωτερικό. Οι κλάδοι που καλύπτουμε ποικίλουν και αφορούν διαφορετικές δραστηριότητες, όπως ενέργεια, τηλεπικοινωνίες, κατασκευές, μεταφορές, τρόφιμα, υπηρεσίες κ.ά.\nΣυνεργαζόμαστε στενά με τους πελάτες μας. Με βάση τη στρατηγική, τους στόχους και τις συνθήκες της αγοράς, προτείνουμε τις καλύτερες λύσεις για τη χρηματοδότηση της ανάπτυξης της επιχείρησής τους, την αξιοποίηση συνεργειών και οικονομιών κλίμακας, καθώς και τη μεγιστοποίηση της κεφαλαιακής τους διάρθρωσης. Επίσης τους συμβουλεύουμε για τη μακροπρόθεσμη βιωσιμότητα και την ενίσχυση της αξίας της επιχείρησής τους.\nΕντοπισμός και ανάλυση πιθανών προς εξαγορά εταιρειών ή πιθανών επενδυτών και αγοραστών.\nΑποτύπωση στρατηγικών και οργανωτικών επιπτώσεων εξαγορών, συγχωνεύσεων, αποσχίσεων και αποεπενδύσεων.\nΕξεύρεση κεφαλαίων τρίτων για τη χρηματοδότηση των εξαγορών.\nΑποτίμηση και καθορισμός σχέσης ανταλλαγής μετοχών.\nΥπηρεσίες χρηματοοικονομικού συμβούλου Real Estate για την αξιοποίηση τουριστικών και μη ακινήτων.\nΣυντονισμός των νομικών και λοιπών εξωτερικών συμβούλων, υποστήριξη των σχετικών διαπραγματεύσεων.\nΥποστήριξη μέχρι την ολοκλήρωση της συναλλαγής.\nΠρωτογενείς προσφορές σε μετοχές και ομόλογα (IPO).\nΑναδοχές και υπηρεσίες που σχετίζονται με τις αναδοχές.\nΔευτερογενείς προσφορές (SPO).\nΛοιπές συμβουλευτικές υπηρεσίες στο πλαίσιο της χρηματιστηριακής νομοθεσίας.\nΣυνεργασία με άλλους χρηματοοικονομικούς οργανισμούς στην Ελλάδα και το εξωτερικό.\nΕξεύρεση κεφαλαίων και αναδιάρθρωση κεφαλαιακής δομής\nΕξεύρεση κεφαλαίων μέσα από στρατηγικούς επενδυτές, venture capital και private equity funds, joint ventures, family offices, high net worth individuals, καθώς και άλλους χρηματοοικονομικούς επενδυτές από την Ελλάδα και το εξωτερικό.\nΣχεδιασμός νέων εργαλείων χρηματοδότησης από πιστωτικά ιδρύματα.\nΕκδόσεις σύνθετων εταιρικών χρεογράφων, ομολογιακών δανείων (ΚΟΔ, μετατρέψιμα) κ.λπ.\nΥποστήριξη στην αναχρηματοδότηση υφιστάμενων δανειακών υποχρεώσεων.\nΣτρατηγικός σχεδιασμός και εταιρική αναδιοργάνωση\nΑξιολόγηση υφιστάμενης στρατηγικής και επιχειρησιακών λειτουργιών.\nΑνάλυση εσωτερικού και εξωτερικού περιβάλλοντος.\nΕξέταση οργανωτικής δομής εταιρείας.\nΕντοπισμός πιθανών αιτιών μη αποδοτικής λειτουργίας της επιχείρησης.\nΣχεδιασμός εναλλακτικών στρατηγικών επιλογών, μεθοδολογίας υλοποίησης και μηχανισμών ελέγχου.\nΕκτίμηση της αξίας εταιρειών ή επιμέρους κλάδων οικονομικής δραστηριότητας, ανάλογα με τα ιδιαίτερα χαρακτηριστικά της κάθε περίπτωσης.\nΠαροχή υπηρεσιών συμβούλου για το δίκαιο και εύλογο του τιμήματος από χρηματοοικονομική άποψη σε Διοικητικά Συμβούλια και επιτροπές εταιρειών σχετικά με το τίμημα επικείμενων συναλλαγών.\nPrincipal capital strategies\nΕπιλεκτικές συμμετοχές, με μειοψηφικό κατά κανόνα ποσοστό, σε εταιρείες με ιδιαίτερα χαρακτηριστικά και αναπτυξιακές προοπτικές, συνδυάζοντας κατά περίπτωση και κεφάλαια συνεπενδυτών.\nΑναζήτηση ή άντληση κεφαλαίων για λογαριασμό εταιρειών, σε συνεργασία με τρίτους επενδυτές (family offices, high net worth individuals, στρατηγικούς επενδυτές ή και άλλους χρηματοοικονομικούς επενδυτές).\nΕπιλεκτικές επενδύσεις σε private equity funds της Ελλάδας και του εξωτερικού.\nΔιαχείριση και βελτιστοποίηση της αξίας των υφιστάμενων συμμετοχών.\nΕπενδύστε online στην ελληνική και τις διεθνείς αγορές όπου κι αν βρίσκεστε.\nΕπενδύω online σε μετοχές\nΕπενδυτικές υπηρεσίες για ιδιώτες και θεσμικούς επενδυτές.


Παγκόσμια Ημέρα Αδέσποτων Ζώων (4ης Απριλίου) με πάνω από 1 εκατομμύριο αδέσποτα στην χώρα μας. - ΣΥΠΠΑΖΑΘ\nΠαγκόσμια Ημέρα Αδέσποτων Ζώων (4 Απριλίου) με πάνω από 1 εκατομμύριο αδέσποτα στην χώρα μας. Δεν είναι ημέρα γιορτής αλλά ημέρα υπενθύμισης για την απαράδεκτη κατάσταση που επικρατεί στην χώρα μας! Γιατί κάποιοι επιμένουν να αφήνουν το κατοικίδιο τους να γεννά και δεν το στειρώνουν. Γιατί κάποιοι παρατούν με ευκολία το ζώο τους σαν να είναι σκουπίδι. Και αυτοί οι κάποιοι είναι πολλοί.\nΗ Παγκόσμια Ημέρα για τα Αδέσποτα Ζώα είναι μια μέρα που μας υπενθυμίζει ότι δεν θα έπρεπε να υπάρχει. Τα ζώα είναι έμβια όντα και η συμπεριφορά μας απέναντι σε αυτά, η φροντίδα μας για να ζουν σε ένα ασφαλές περιβάλλον, θα έπρεπε να είναι δεδομένα.\nΣτη χώρα μας, δυστυχώς, δεν είναι λίγα τα φαινόμενα κακοποίησης των ζώων. Τόσο η εγκατάλειψη όσο και η έμπρακτη βία (τραυματισμοί, βασανιστήρια, θανατώσεις) καταδεικνύουν ζήτημα έλλειψης πολιτισμού και οφείλουν να θεωρούνται εγκληματικές πράξεις.\nRelated Topics:ΑΔΕΣΠΟΤΑ ΖΩΑΠΑΓΚΟΣΜΙΑ ΗΜΕΡΑ\nΠαγκόσμια Ημέρα Σκύλου: Σήμερα γιορτάζουν οι τετράποδοι φίλοι μας\nΣτην Δημοτική Τηλεόραση και στην εκπομπή “Η Ζωή Το Σαββατοκύριακο” με την Μαρία Αναγνωστίδου, βρέθηκε ο πρόεδρος του ΣΥΠΠΑΖΑΘ Αντώνης Ζαβέρκος και παρουσίασε το νέο καταφύγιο ζώων που θα δημιουργηθεί στο Λάκκωμα. (περισσότερα…)


Συμβολή της οικογένειας στη διαδικασία της απεξάρτησης\nΕδώ, στο ΚΕΘΕΑ ΣΤΡΟΦΗ, η οικογένεια μαθαίνει έναν άλλο κώδικα επικοινωνίας με τα παιδιά που κάνουν την προσπάθειά τους για απεξάρτηση μαζί και με τα άλλα μέλη της οικογένειας.\nΓονείς ή κηδεμόνες και αδέλφια, μέσα από τις θεραπευτικές διεργασίες του προγράμματος εκπαιδεύονται να βλέπουν και να αντιμετωπίζουν τα θέματα που προκύπτουν από την εμπλοκή ενός μέλους της οικογένειας με την χρήση ουσιών, με έναν διαφορετικό τρόπο.\nΣυμμετέχοντας στο πρόγραμμα, μπορείς να ξεπεράσεις τον πανικό, την αδυναμία, τις ενοχές και να ξαναβρείς τη δύναμή σου. Μαθαίνεις να στηρίζεις βήμα-βήμα την προσπάθεια του παιδιού σου, και βρίσκεις τρόπους να το κατευθύνεις στην Κοινότητα. Μαθαίνεις να ξεχωρίζεις τις συμπεριφορές που ευνοούν τη χρήση και να τις τροποποιείς. Μαθαίνεις να εξελίσσεσαι στο ρόλο σου ως γονιός, μοιράζοντας τις δυσκολίες σου και με άλλους γονείς με κοινό πρόβλημα.\nΕδώ, ενθαρρύνεται η επικοινωνία και ενισχύεται η ποιοτικότερη σύνδεση των μελών της οικογένειας, μέσω της αλήθειας, της αγάπης και του νοιαξίματος.\nΜε την αλλαγή νοοτροπίας στον τρόπο λειτουργίας του ίδιου του γονιού και κατά συνέπεια όλης της οικογένειας, το παιδί μόλις τελειώσει το πρόγραμμα θα είναι σε ένα αλλιώτικο οικογενειακό περιβάλλον που θα έχει «δουλέψει» πράγματα, γιατί, σε διαφορετική περίπτωση, ένα παιδί που τελειώνει και επιστρέφει στο ίδιο «δυσλειτουργικό» οικογενειακό περιβάλλον, υπάρχει μεγάλος κίνδυνος υποτροπής.


Canis Libertatis: Η ημέρα που δεν άλλαξε ο κόσμος\nΕίκοσι χρόνια συμπληρώνονται σήμερα από τα αιματηρά επεισόδια της πλατείας Tiananmen. Το λαοκρατικό καθεστώς αντιδρά ενόψει της επετείου νευρικά, λαμβάνοντας κατασταλτικά μέτρα όπως το μπλοκάρισμα της πρόσβασης στις διαδικτυακές υπηρεσίες Twitter και Hotmail και την απαγόρευση αναμετάδοσης λήψεων από ξένα μέσα ενημέρωσης. Είκοσι χρόνια μετά και χωρίς να έχει δοθεί κατάλογος νεκρών (πηγές κάνουν λόγο για 2.600 θύματα) το Κομμουνιστικό Κόμμα Κίνας εξακολουθεί να διανθίζει το κακό ιστορικό του σε παραβιάσεις ανθρωπίνων δικαιωμάτων.\nΤο καθεστώς αυτό αντιμετωπίζεται σήμερα στην συλλογική μας συνείδηση ως κάτι το απόμακρο και αδιάφορο, καθώς η Κίνα προσεγγίζεται πραγματιστικά, ως ο δυνάμει οικονομικός επενδυτής τον οποίο δεν έχουμε τον παραμικρό λόγο να δυσαρεστούμε... ακόμα και όταν χρηματοδοτεί μια γενοκτονία στο Σουδάν.\nΗ Ευρωπαϊκή Ένωση όμως έχει διαφορετική γνώμη, χωρίς κανένα πρόβλημα να την στηρίξει μέχρι τέλους. Η καπιταλιστική Δύση αντέδρασε και συνεχίζει, είκοσι χρόνια μετά, το εμπάργκο όπλων που το 1989 επέβαλε εξαιτίας της πολύνεκρης εκείνης καταστολής. Μέσα από σειρά ψηφισμάτων και δράσεων και παρά τις έντονες πιέσεις ισχυρών πολιτικών και οικονομικών συμφερόντων, το Ευρωπαϊκό Κοινοβούλιο αποτελεί με συνέπεια τη φωνή της συνείδησης των πολιτών που αποφασίζουν την σύνθεση του και αρνούνται την παροχή πολεμικής τεχνογνωσίας σε ένα σκοτεινό και ανελεύθερο καθεστώς. Επιτελεί έναν ρόλο ο οποίος κακώς έχει αφεθεί σε μία αριστερά και μια σοσιαλδημοκρατία με επιλεκτικές ευαισθησίες και ένοχη σιωπή. Ας μη μένουμε όμως μόνο στους δεινόσαυρους του σοσιαλισμού. Πότε αλήθεια τέθηκε από οποιαδήποτε Ελληνική κυβέρνηση διμερές ζήτημα σεβασμού θεμελιωδών ανθρωπίνων δικαιωμάτων; Πόσες αλήθεια πορείες και πόσες εκδηλώσεις θα πραγματοποιήσουν σήμερα τα όσα κινήματα "ευαισθητοποιημένων" πολιτών;\nΤα "κινήματα ανθρώπινων δικαιωμάτων" και τα "κινήματα ειρήνης" παλαιότερα είναι κατευθυνόμενα. Η στρατηγική των επιλεκτικών ευαισθησιών είναι η κυρίαρχη ιδεολογία...\nΚαι επιπλέον όσο τα "ανθρώπινα δικαιώματα" έχουν πέσει στα χέρια ΜΚΟ τύπου βαλιανάτου, ο μόνος δρόμος είναι ακόμη προς τα κάτω. Γιατί και πως ελπίζω να καθίσω να το γράψω κάποια στιγμή...\n5 Ιουνίου 2009 - 7:44 π.μ.\nΤον άνθρωπο δεν τον ξέρω, συμφωνώ όμως πως αυτού του είδους οι αυτόκλητοι τιμητές περισσότερο κακό κάνουν στην υπόθεση της ελευθερίας. Η δυσπιστία μου απέναντι τους παραμένει μεγάλη.\n5 Ιουνίου 2009 - 9:42 π.μ.\nΔεν χρειάζεται να τον ξέρεις σαν άνθρωπο αγαπητέ κούταβε. Απλά τις μονομερείς ανακοινώσεις του να παρακολουθήσεις, φτάνει...\nΟπως επίσης και του άλλου φύλακα δικαιωμάτων Δημητρά... Όταν έχεις τέτοιους φύλακες τι τους θες του εχθρούς;\n6 Ιουνίου 2009 - 8:03 π.μ.\nΣύντροφοι, οι "αυτόκλητοι τιμητές" ονομάζονται έτσι, διότι επιχειρούν, δίχως να κατέχουν το σχετικό οφίκιο, να καλύψουν σε κάποιον τομέα το κενό που αφήνει, συνήθως σκόπιμα, η κεντρική εξουσία.\nΑυτά. Εκτός κι αν θεωρείτε ότι, φερ' ειπείν, στον τομέα των ανθρωπίνων δικαιωμάτων τα πράγματα εν Ελλάδι βαίνουν καλώς...\n6 Ιουνίου 2009 - 3:14 μ.μ.\nΚαι όμως ο ψηλότερος δεν είναι ο πιο βλάκας απ' όλους ;) Καλώς ήρθες στον canem libertatis.\nΠολύ θα ήθελα να διαφωνήσω μαζί σου, δυστυχώς όμως δεν είμαι σε θέση. Δεν έχω καταλήξει απλά στο αν το κενό οφείλεται σε κάποια σκοπιμότητα ή σε απλή ανεπάρκεια. Προσωπικά κλείνω προς το δεύτερο.\n6 Ιουνίου 2009 - 10:53 μ.μ.\nΟ κύριος Δημητράς και οι συν αυτώ αν θες τη γνώμη μου έχουν κάνει μεγάλη ζημιά στην υπόθεση του φιλελευθερισμού στην Ελλάδα.\n6 Ιουνίου 2009 - 10:55 μ.μ.\nΤο μεγαλύτερο λάθος είναι να συνδέσουμε τα ανθρώπινα δικαιώματα με την οποιαδήποτε ιδεολογία. Επίσης είναι εξίσου μεγάλο λάθος να συνδέσουμε το κράτος με τα ανθρώπινα δικαώματα, γιατί θα πέσουμε σε ατοπήματα.\nΤα ανθρώπινα δικαιώματα κι η "ανοχή" για τον συνάνθρωπό μας (δεν βάζω τη λέξη αγάπη γιατί μερικοί θα αρχίσουν να φταρνίζονται ;-) ) δεν είναι τόσο θέμα νόμων όσο θέμα νοοτροπίας και παιδείας. Που σαφέστατα - τις περισσότερες φορές - δεν χρειάζεται στρατιές για να αναπτυχθεί.\nΤο θέμα είναι τεράστιο αλλά εγώ έχω καταλήξει στο παρακάτω:\nΗ ιδεολογία σκοτώνει τα ναθρώπινα δικαιώματα...\n7 Ιουνίου 2009 - 7:14 π.μ.\nΤο κράτος συνδέεται με τα ανθρώπινα δικαιώματα στον βαθμό που το ίδιο συντακτικά έχει τεθεί ως ο παροχέας και θεματοφύλακας τους. Και εξυπακούεται πως η εκτελεστική εξουσία δεν εξουσιοδοτείται να πράττει κατά το δοκούν, αλλά ελέγχεται.\nΌσο για την ελευθερία, όταν αρχίζει να αντιμετωπίζεται όχι ως πραγματική κατάσταση αλλά ως δόγμα, τότε αρχίζουν και τα προβλήματα. Και καθώς αναφέρθηκα στον φιλελευθερισμό, στο δικό μου τουλάχιστον μυαλό παραμένει ως ένα πολιτικό σύστημα χωρίς ιδεολογία. Όταν εμφανίζονται τα θέσφατα έρχονται και οι υπερασπιστες τους να καλύψουν το κενό.\n7 Ιουνίου 2009 - 12:36 μ.μ.\nΔυο λεπτά, αδερφέ: ένα πολιτικό σύστημα οφείλει να στηρίζεται σε κάποιου είδους ιδεολογία, έστω κι αν αυτή συνοψίζεται στο "ελευθερία από κάθε ιδεολογία", "μη ιδεολογία" ή όπως αλλοιώς θες. Μπορεί να φαίνεται πως παίζω με τις λέξεις, αλλά δεν είναι έτσι: ως κατ' αρχήν προϊόν τού πνεύματος, κάθε πολιτικό σύστημα βασίζεται στην κεντρική ιδέα, το "ιδανικό" (κι όχι δόγμα, συμφωνούμε ως προς αυτό) που το γέννησε.\nΓιατί είναι σημαντικό να το αναγνωρίσουμε αυτό; Μα, επειδή είναι αναμενόμενο για το πολιτικό σύστημα που επικρατεί να προστατεύσει θεσμικά την "αξία" που το τροφοδοτεί, προκειμένου να επιβιώσει, ή να μην μετασχηματισθεί σε κάτι άλλο.\nΔεν πρόκειται περί δογματισμού, αλλά περί σεβασμού τής επικρατούσας αντίληψης, εφ' όσον δεχόμεθα ότι το εκάστοτε σύστημα επικρατεί γιατί εξασφαλίζει την αποδοχή τής πλειοψηφίας. Εδώ, λοιπόν, εισάγεται ο όρος τού παροχέα-θεματοφύλακα αξιών...\nΦίλε Cacofonix, το συμπέρασμά σου αφορά και τον φιλελευθερισμό ως ιδεολογία;\n7 Ιουνίου 2009 - 2:38 μ.μ.\nΑγαπητέ κούταβε για τεχνικούς λόγους (αδυναμία paste) το μετέφερα στο δικό μου blog...\n9 Ιουνίου 2009 - 8:33 μ.μ.\nΕλπίζω το πρόβλημα copy paste να μην αφορά στο δικό μου ιστολόγιο, να το κοιτάξω. Επιφυλάσσομαι να διαβάσω την ανάρτηση σου και σε ευχαριστώ που δίνεις συνέχεια. Με κάτι τέτοια πάντως κινδυνεύεις να κουβαλήσεις τη συμμορία των Daltons ολάκερη σπίτι σου ;)\n9 Ιουνίου 2009 - 10:36 μ.μ.


Πώς η Κίνα παρεμβαίνει στην Αυστραλία | Foreign Affairs - Hellenic Edition\nHome › Αρθρογραφία › Άρθρα › Πώς η Κίνα παρεμβαίνει στην Αυστραλία\nΠώς η Κίνα παρεμβαίνει στην Αυστραλία\nΚαι πώς μπορούν οι δημοκρατίες να αντιδράσουν\nΤο Κινεζικό Κομμουνιστικό Κόμμα επενδύει τεράστιους πόρους για την φίμωση των διαφωνούντων και για την παροχή κινήτρων ώστε να αναπτυχθούν πιο ευνοϊκές φωνές, όχι μόνο στην κινεζική διασπορά της Αυστραλίας αλλά και πέραν αυτής. Παρομοίως, το σύστημα πληροφοριών του κινεζικού στρατού, λειτουργεί πλατφόρμες που δουλεύουν για την διοχέτευση των μηνυμάτων του κόμματος μέσω της εξεύρεσης κοινού πεδίου με ιδιοτελείς ή αφελείς ενδιάμεσους.\nΟ JOHN GARNAUT είναι ο ιδρυτής της JG Global, μιας εταιρείας συμβουλών στρατηγικού ρίσκου. Προηγουμένως εργάστηκε ως ανταποκριτής της την Fairfax Media στην Κίνα και ήταν ανώτερος σύμβουλος του πρωθυπουργού Malcolm Turnbull.\nΗ Αυστραλία είναι ένας σημαντικός δείκτης της παρεμβατικότητας του Κινεζικού Κομμουνιστικού Κόμματος. Κατά την διάρκεια των τελευταίων 18 μηνών, η χώρα έχει συγκλονιστεί από ισχυρισμούς ότι το κινεζικό κόμμα-κράτος εργάστηκε για να χειραγωγήσει κρυφά  το αυστραλιανό πολιτικό σύστημα και να καθορίσει το ευρύτερο πολιτικό τοπίο. Υπάρχουν ισχυρισμοί περί πολιτικών δωρητών που συνδέονται με το Πεκίνο  οι οποίοι αγοράζουν πρόσβαση και επιρροή, ότι πανεπιστήμια έχουν επιλεγεί ως «προπαγανδιστικά οχήματα» , και ότι επιστημονικές έρευνες που χρηματοδοτούνται από την Αυστραλία εκτρέπονται για να βοηθήσουν τον εκσυγχρονισμό του Λαϊκού Απελευθερωτικού Στρατού (PLA). Το πιο διαβόητο, ένας φιλόδοξος νέος γερουσιαστής, ο Sam Dastyari, εκτέθηκε επειδή παπαγάλισε τις θέσεις του Κομμουνιστικού Κόμματος και επειδή έδωσε συμβουλές σε έναν Κινέζο πολιτικό δωρητή για το πώς να μην τον παρακολουθούν, προτού εξαναγκαστεί σε πρόωρη απόσυρση.\nΤα σκάνδαλα μπορεί να φαίνονται περίεργα. Λίγες χώρες στον πλανήτη έχουν επωφεληθεί τόσο καθαρά από την Κίνα  όσο η Αυστραλία. Η κοινωνία της έχει εμπλουτιστεί από κύματα Κινέζων μεταναστών και διαμενόντων επί 160 χρόνια. Το εθνικό της εισόδημα αυξήθηκε κατά 13% σε μια μόνο δεκαετία ως αποτέλεσμα της (έντασης πόρων) κατασκευαστικής έκρηξης της Κίνας, σύμφωνα με την Κεντρική Τράπεζα της Αυστραλίας. Και η επιβράδυνση της άνθησης των πόρων αντισταθμίστηκε από την καταναλωτική δύναμη των 180.000 Κινέζων φοιτητών και εκατομμυρίων τουριστών κάθε χρόνο, μαζί με εκατοντάδες χιλιάδες μετανάστες που έχουν κυρίως ευημερήσει στη νέα τους χώρα.\nΗ σημαία της Αυστραλίας κυματίζει μπροστά από τη Μεγάλη Αίθουσα του Λαού κατά την διάρκεια μιας τελετής υποδοχής του Αυστραλού πρωθυπουργού Malcolm Turnbull στο Πεκίνο, τον Απρίλιο του 2016. JASON LEE / REUTER\nΩστόσο, αυτά είναι τα ίδια τα συστατικά που κάνουν την συζήτηση στην Αυστραλία για την κινεζική επιρροή τόσο ενδιαφέρουσα. Κανείς δεν ξέρει τι συμβαίνει όταν ένα μεσαίου μεγέθους, ανοιχτό, πολυπολιτισμικό έθνος αντιστέκεται σε μια αυξανόμενα αυταρχική υπερδύναμη που αντιπροσωπεύει ένα στα τρία δολάρια των εξαγωγών του. Ακόμη και οι θερμόαιμοι βασικοί αρθρογράφοι των κινεζικών εφημερίδων ταμπλόιντ φαίνονται αβέβαιοι. «Η Αυστραλία αυτοαποκαλείται πολιτισμένη χώρα, αλλά η συμπεριφορά της προκαλεί σύγχυση», έγραψαν οι Global Times . «Αν και εξαρτάται οικονομικά από την Κίνα, δείχνει λίγη ευγνωμοσύνη».\nΗ αυστραλιανή συζήτηση εξελίχθηκε από τις αμορφοποίητες ανησυχίες για την κινεζική επιρροή και την ήπια ισχύ στις πιο συγκεκριμένες ανησυχίες για την μυστική παρέμβαση του Κομμουνιστικού Κόμματος της Κίνας. Οι αναφορές των μέσων μαζικής ενημέρωσης ρίχνουν φως σε έναν κρυφό κόσμο κινήτρων, απειλών και αληθοφανούς άρνησης. Αναδεικνύουν μια διάσταση κινδύνου που βρίσκεται ανάμεσα στους πόλους της οικονομικής ελκυστικότητας και της στρατιωτικής ισχύος, στον οποίο δεν είχαν επικεντρωθεί στο παρελθόν οι Δυτικοί σινολόγοι, οι διπλωμάτες και οι αξιωματούχοι της εθνικής ασφάλειας. Όσο περισσότερα μαθαίνουμε, τόσο περισσότερο φαίνεται ότι υπάρχουν ελάχιστα πράγματα που είναι ήπια στον τρόπο με τον οποίο το κόμμα ασκεί ισχύ πέρα από τα σύνορά του.\nΑυτό που κάνει ξεχωριστή την αυστραλιανή εμπειρία δεν είναι το τι κάνει η Κίνα εκεί, αλλά το πώς η Canberra αντιδρά απέναντι στις απειλές του Πεκίνου και την πίεση των τοπικών ηγετών των επιχειρήσεων που ανησυχούν για οικονομικά αντίποινα. Η σαφήνεια της διάγνωσης έχει θέσει το σκηνικό για μια χειρουργική αντίδραση -μια αντίδραση που διαχειρίζεται το ρίσκο και στοχεύει στις ζημιές, ενώ επιχειρεί να διατηρήσει το συνολικό σχέδιο των δεσμεύσεων [μεταξύ των δύο χωρών]. Δεν είναι εύκολο να επιτευχθεί ισορροπία, αλλά οι προσπάθειες της Αυστραλίας να πράξουν έτσι θα πρέπει να παρακολουθούνται στενά από ηγέτες στην Ουάσινγκτον, το Όκλαντ, την Οτάβα και το Βερολίνο -οι οποίοι μπορεί σύντομα να βρεθούν σε παρόμοια θέση.\nΟΙ ΚΙΝΕΖΟ-ΑΥΣΤΡΑΛΟΙ ΗΓΟΥΝΤΑΙ ΤΗΣ ΣΥΖΗΤΗΣΗΣ\nΚλειδί για τις επιχειρήσεις του [κινεζικού] κόμματος στην Αυστραλία είναι η κατάρρευση της διαφοροποίησης του Κινεζικού Κομμουνιστικού Κόμματος, της Κίνας και του κινεζικού λαού σε ένα ενιαίο οργανικό σύνολο -μέχρι το σημείο που το κόμμα μπορεί να βγει από την ευγενική συζήτηση εντελώς. Η συγχώνευση σημαίνει ότι οι επικριτές των δραστηριοτήτων του κόμματος μπορούν εύκολα να χαρακτηριστούν και να δεχθούν επίθεση ως αντι-κινεζικοί, αντι-Κινέζοι και σινοφοβικοί  –χαρακτηρισμοί που πολώνονται και σκοτώνουν την παραγωγική συζήτηση. Και είναι μόνο ένα σύντομο βήμα λογικής να ανακηρύξει κάποιος όλους τους εθνοτικούς Κινέζους ως «γιούς και κόρες της πατρίδας», ανεξάρτητα από την υπηκοότητα.\nΩστόσο, σε αντίθεση με τους ισχυρισμούς περί σινοφοβίας, η αυστραλιανή συζήτηση έχει από την αρχή αγκυρωθεί στην κοινότητα των Κινεζο-αυστραλών. Εθνοτικοί Κινέζοι αρθρογράφοι, επιχειρηματίες και ακτιβιστές έχουν ηγηθεί στο να τραβήξουν την προσοχή του έθνους στις προσπάθειες του [κινεζικού] κόμματος να καταστείλει την ποικιλία των απόψεών τους μέσω της παρακολούθησης, του εξαναγκασμού και της εξουδετέρωσης.


Μήπως έχεις κάποια από αυτά τα 3 είδη αναβλητικότητας; | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΜήπως έχεις κάποια από αυτά τα 3 είδη αναβλητικότητας;\nΤο βλέπουμε συχνά και στην Ελλάδα: Αρκετοί άνθρωποι έχουν «μια καταπληκτική ιδέα». Δείχνουν έτοιμοι να εφαρμόσουν όλα όσα σκέφτονται. Αλλά το αποτέλεσμα είναι… διαφορετικό: Τελικά, ελάχιστοι προχωρούν στην πράξη. Μια από τις βασικές αιτίες αυτού, είναι η αναβλητικότητα. Ποτέ δεν είναι η «κατάλληλη στιγμή».\nΣτην πραγματικότητα, μάλλον δεν υπάρχει «κατάλληλη στιγμή».\nΠρέπει απλά να ξεκινήσεις. Να κάνεις το πρώτο βήμα. Βέβαια, όταν εμφανίζεται… το φάντασμα της αναβλητικότητας, είναι δύσκολο να διαχειριστείς τα δεδομένα. Είναι τότε που σκέφτεσαι ότι δεν είσαι έτοιμος για να ξεκινήσεις αυτό που έχεις στο μυαλό σου, δεν έχεις τα χρήματα ή δεν έχεις την ομάδα. Πάντα κάτι θα λείπει. Και το αποτέλεσμα θα είναι το ίδιο: Νέα αναβολή.\nΥπάρχουν αρκετά… είδη αναβλητικότητας. Τώρα θα δούμε τα 3 πιο συνηθισμένα από αυτά. Μήπως βλέπεις τον εαυτό σου κάπου εκεί;\n1 | Ο τελειομανής αναβλητικός είναι απρόθυμος να ξεκινήσει ή να ολοκληρώσει μια εργασία σε περίπτωση που αποδειχθεί λιγότερο από τέλεια και ως εκ τούτου θεωρείται ότι αποτυγχάνει στα δικά του μάτια ή /και των άλλων. Συνήθως περιμένει την «τέλεια στιγμή» ή την «τέλεια ιδέα». Και αυτή δεν έρχεται ποτέ.\n2 | Ο… βολεμένος αναβλητικός θέλει τη ζωή να περνά ήρεμα και ομαλά- έτσι αποφεύγει δύσκολες προκλήσεις. Αυτός ο άνθρωπος έχει βολευτεί/ επαναπαυτεί στην κατάσταση που βρίσκεται τώρα και δεν σκοπεύει να κάνει ριζοσπαστικές αλλαγές. Δεν βάζει μεγάλους στόχους, δεν προχωρά σε πράξεις και συνήθως μένει… στις ευχές.\n3 | Ο ανήσυχος αναβλητικός φοβάται πάντα ότι τα πράγματα θα πάνε στραβά. Η πρώτη σκέψη στο μυαλό του; «Και τι θα γίνει αν…;». Δεν ρισκάρει ποτέ, δεν προχωρά σε αλλαγές στη ζωή/καριέρα του και έχει λίγη εμπιστοσύνη στην ικανότητά του να λαμβάνει αποφάσεις. Εστιάζει στα (πιθανά) προβλήματα και όχι στις λύσεις.\nΣτην περίπτωση που έχεις παρατηρήσει ότι είσαι αναβλητικός, διάβασε και το χρήσιμο άρθρο με τα 7 καθημερινά τρικ που καταπολεμούν την αναβλητικότητα που (ίσως) έχεις.\nΕπτά καθημερινά τρικ που καταπολεμούν...\nΤο έχουμε ξανά πει: Η αναβλητικότητα είναι


Αδελφές ψυχές από τη Σεούλ: Η πορεία ενός ζευγαριο... - Airbnb Community\nΑδελφές ψυχές από τη Σεούλ: Η πορεία ενός ζευγαριο...\n10-01-2020 06:53 PM\nΟ Hojin Chang και η γυναίκα του, Sarah, ένιωθαν την ανάγκη να ξεφύγουν από τη ρουτίνα της καθημερινότητας. Το 2014, εργάζονταν και οι δύο στην ίδια κατασκευαστική εταιρεία ηλεκτρονικών ειδών στη Σεούλ. Εκείνος δούλευε στις πωλήσεις, ενώ εκείνη είχε αναλάβει τις συναντήσεις με επενδυτές και σημαντικούς πελάτες. Είχαν το είδος της δουλειάς που θα ζήλευε κάθε νέος επαγγελματίας σε όλο τον κόσμο. Αλλά το άγχος και οι πολλές ώρες εργασίας είχαν αρχίσει να τους καταβάλλουν.\n"Πηγαίναμε στην εταιρεία νωρίς το πρωί και γυρνούσαμε σπίτι αργά το βράδυ", λέει ο Hojin. Λόγω των επαγγελματικών υποχρεώσεων, το ζευγάρι δεν είχε καθόλου ελεύθερο χρόνο. "Παραιτηθήκαμε από τις δουλειές μας και ξεκινήσαμε την παγκόσμια περιοδεία μας", προσθέτει ο Hojin.\nΟ Hojin (τρίτος από αριστερά), μαζί με το προσωπικό του από την εταιρεία "House of Sarah", προσφέρει εξατομικευμένη εξυπηρέτηση σε 20 καταλύματα στην Airbnb στη Σεούλ\nΜαθήματα από μια παγκόσμια περιοδεία για την τέχνη της φιλοξενίας\nΗ φράση "παγκόσμια περιοδεία" περιγράφει με ακρίβεια την οδύσσεια του ζευγαριού: Ταξίδευαν για 430 ημέρες και επισκέφτηκαν 30 χώρες σε πέντε ηπείρους. Σχεδόν σε κάθε χώρα που επισκέφτηκαν, έμειναν σε χώρους μέσω της Airbnb. Η εμπειρία τούς δίδαξε πολλά για τη σημασία της ανθρώπινης επαφής στον κλάδο της φιλοξενίας. "Συναντήσαμε πολλούς υπέροχους οικοδεσπότες", λέει ο Hojin.\nΜια από τις σημαντικότερες στιγμές στο ταξίδι τους ήταν η μακρόχρονη διαμονή τους στο Ελ Καλαφάτε, μια μικρή πόλη στην Παταγονία της Αργεντινής που επιτρέπει στους επισκέπτες της να θαυμάσουν μερικούς από τους πιο εντυπωσιακούς παγετώνες του κόσμου. Εκεί είχαν την ευκαιρία να βιώσουν από πρώτο χέρι την άλλη όψη της φιλοξενίας και άρχισαν να βλέπουν τους εαυτούς τους όχι μόνο ως επισκέπτες, αλλά και ως πιθανούς οικοδεσπότες.\nΈφτασαν στην απομακρυσμένη πόλη ως περαστικοί, αλλά τελικά δέθηκαν με ένα ζευγάρι Ιαπώνων-Κορεατών που διηύθυνε τον ξενώνα Fuji Guest House, όπου και έμεναν. Όπως αποδείχτηκε, οι ιδιοκτήτες του Fuji χρειάζονταν βοήθεια. Η ευκαιρία τούς κίνησε την περιέργεια και ο Hojin και η Sarah προσφέρθηκαν να βοηθήσουν εθελοντικά. Τις επόμενες δύο εβδομάδες, έμαθαν να στρώνουν κρεβάτια, να καθαρίζουν, να διαχειρίζονται προγράμματα και άλλες βασικές δεξιότητες, οι οποίες είναι απαραίτητες για μια επιχείρηση φιλοξενίας. "Θέλαμε να αποκτήσουμε εμπειρία σε αυτού του είδους την εργασία", αναφέρει ο Hojin.\n"Παραιτηθήκαμε από τις δουλειές μας και ξεκινήσαμε την παγκόσμια περιοδεία μας. "Συναντήσαμε πολλούς υπέροχους οικοδεσπότες." —Hojin Chang, Οικοδεσπότης\nΑναζήτηση νέου τρόπου ζωής\nΤο ταξίδι δυνάμωσε τη σχέση του ζευγαριού. Επίσης, κατέστησε ένα πράγμα σαφές: Ο Hojin και η Sarah δεν ήθελαν να επιστρέψουν στην κουραστική καθημερινότητα. Ήθελαν να κάνουν οικογένεια και η πίεση του εταιρικού περιβάλλοντος δεν θα τους επέτρεπε ποτέ να είναι οι γονείς που ήθελαν να γίνουν.\nΏσπου η ευκαιρία τούς χτύπησε την πόρτα. Το ζευγάρι άκουσε ότι η Airbnb, η οποία ήθελε να αποκτήσει παρουσία στη Σεούλ, διεξήγαγε διαγωνισμό. Οι νικητές του διαγωνισμού θα λάμβαναν βοήθεια από την εταιρεία στη διαμόρφωση ενός δωματίου στο σπίτι τους, το οποίο θα ήταν ιδανικό για τη φιλοξενία πιθανών επισκεπτών. Ο Hojin και η Sarah ήταν μεταξύ των 3.000 ατόμων που συμμετείχαν στον διαγωνισμό και μεταξύ των τεσσάρων επιλαχόντων. "Ήρθαν στο σπίτι μας και έφτιαξαν ένα δωμάτιο για τους επισκέπτες", λέει ο Hojin. "Εκείνη τη στιγμή, ήξερα ότι μου είχε δοθεί μια καλή ευκαιρία να γίνω οικοδεσπότης στην Airbnb."\nΤο ζευγάρι μετέτρεψε έναν άλλοτε μονότονο χώρο σε έναν μοντέρνο και πανέμορφο ξενώνα με υπέροχο φωτισμό, και άρχισε να βγάζει κάποια χρήματα, χωρίς να χρειαστεί να συνεχίσει να ζει στους αγχώδεις ρυθμούς της επαγγελματικής ζωής. Ο Hojin και η Sarah λάτρεψαν τη φιλοξενία, και ακόμη περισσότερο την επαφή με τους επισκέπτες, η οποία τους θύμιζε την εποχή που ταξίδευαν σε όλο τον κόσμο.\nΤο χόμπι γίνεται επάγγελμα\nΑλλά μόλις η Sarah έμαθε ότι ήταν έγκυος, τα λίγα επιπλέον χρήματα δεν ήταν αρκετά. Έπρεπε να εντείνουν τους ρυθμούς τους ή να βρουν κάποια άλλη απασχόληση. Τότε ο Hojin αποφάσισε να δημιουργήσει την εταιρεία "House of Sarah" μέσω της οποίας το ζευγάρι θα προσέφερε τις δεξιότητές του στη φιλοξενία και τη διαχείριση σε άλλους ιδιοκτήτες ακινήτων που επεδίωκαν να επωφεληθούν από την αυξανόμενη δημοτικότητα της Airbnb.\nΤέσσερις μήνες μετά την υποδοχή των πρώτων επισκεπτών τους, το ζευγάρι βρήκε μια παλιά, αλλά κατά τα άλλα υπέροχη ιδιοκτησία. Η ιδιοκτησία βρισκόταν σε ιδανική τοποθεσία για τους ταξιδιώτες που ήθελαν να είναι κοντά σε ό,τι έχει να προσφέρει η Σεούλ και ο Hojin έπεισε τον ιδιοκτήτη να τον αφήσει να αναδιαμορφώσει τον χώρο, για να τον κάνει πιο φιλόξενο. Σήμερα η εταιρεία "House of Sarah" έχει υπό την εποπτεία της 20 ιδιοκτησίες, προσφέροντας στους ιδιοκτήτες τους έναν ξέγνοιαστο τρόπο να νοικιάζουν τα καταλύματά τους. Απασχολεί προσωπικό τεσσάρων ατόμων, μεταξύ των οποίων, δύο διαχειριστές, δύο συντηρητές και τον Hojin.\nΤα μαθήματα που πήραν ο Hojin και η Sarah από τη διαμονή τους στον ξενώνα Fuji Guest House εξακολουθούν να παίζουν καθοριστικό ρόλο για πολλές από τις δραστηριότητές τους στη Σεούλ. Εκεί, μας διηγείται ο Hojin, κατάλαβαν γιατί η προσοχή στη λεπτομέρεια είναι τόσο σημαντική στη φιλοξενία. Όταν οι επισκέπτες βρίσκονται τόσο μακριά από τα σπίτια τους, αυτό που τελικά έχει σημασία είναι τα μικρά πράγματα που τους προσφέρουν μια αίσθηση οικειότητας.\nΦιλοξενία με χαρακτήρα\n"Κατανοούμε πόσο σημαντική είναι η διαμονή για τους ταξιδιώτες, γι' αυτό και εστιάζουμε στην ασφάλεια και την καθαριότητα", αναφέρει ο Hojin. "Επιπλέον, επιθυμία μας είναι να φτιάξουμε έναν καλό ξενώνα [όπως το Fuji] για τους επισκέπτες μας μέσω της Airbnb." Η Σεούλ είναι ένα πολιτισμικό σταυροδρόμι στην Ασία, γεγονός που σημαίνει ότι συχνά βοηθάμε τους επισκέπτες από την Κίνα, τη Μαλαισία ή την Ιαπωνία να ξεπεράσουν τυχόν γλωσσικούς και πολιτισμικούς φραγμούς. Ο Hojin φροντίζει οι επισκέπτες να ξέρουν πού θα βρουν φαγητό που θα τους προσφέρει μια αίσθηση οικειότητας και πού θα απολαύσουν διάσημα συγκροτήματα της κορεάτικης ποπ.\n"Όταν συναντώ τους επισκέπτες την πρώτη μέρα, εξηγώ πώς λειτουργεί το συγκρότημα και το σπίτι και πώς χρησιμοποιείται το καθετί", δηλώνει ο Hojin. "Αλλά πάντα σε αυτό το σημείο επισημαίνω: 'Εάν θέλετε να παραγγείλετε τηγανητό κοτόπουλο ή Κινέζικο, μπορούμε να σας βοηθήσουμε, μην ανησυχείτε!'"\nΤέσσερα χρόνια μετά το περιπετειώδες ταξίδι τους σε όλον τον κόσμο, ο Hojin και η Sarah δηλώνουν ότι βρήκαν την ισορροπία που έψαχναν όταν έφυγαν από τη δουλειά τους. Η εταιρεία "House of Sarah" τους δίνει την ευκαιρία να περάσουν άπλετο χρόνο μαζί, καθώς και με τον μικρό τους γιο. Καθώς η επιχείρηση αναπτύσσεται, εκείνοι παραμένουν αποφασισμένοι να παρέχουν το ίδιο επίπεδο φιλοξενίας που τους προσφέρθηκε στην Παταγονία. Κάθε φορά που ένας επισκέπτης επικοινωνεί μαζί τους για κάποια ανάγκη, όπως μας λέει ο Hojin, τους βοηθάνε με ευχαρίστηση, επειδή μπορούν να μπουν στη θέση τους.\nΘέλετε να μάθετε περισσότερα για τους επαγγελματίες οικοδεσπότες στην Airbnb; Κάντε κλικ εδώ


Elon Musk της Tesla: Η έλλειψη διαθεσιμότητας πλοίων απειλεί την ανάπτυξη του παγκοσμίου κολοσσού | e-Nautilia.gr | Το Ελληνικό Portal για την Ναυτιλία. Τελευταία νέα, άρθρα, Οπτικοακουστικό Υλικό\nElon Musk της Tesla: Η έλλειψη διαθεσιμότητας πλοίων απειλεί την ανάπτυξη του παγκοσμίου κολοσσού\nHome - Ειδήσεις - Elon Musk της Tesla: Η έλλειψη διαθεσιμότητας πλοίων απειλεί την ανάπτυξη του παγκοσμίου κολοσσού\nΗ έλλειψη διαθεσιμότητας πλοίων και τσιπ είναι το μόνο πράγμα που εμποδίζει την Tesla Inc. να διατηρήσει την αύξηση των πωλήσεων άνω του 50%, σύμφωνα με τον Διευθύνοντα Σύμβουλο Elon Musk.\n«Περάσαμε μια φανταστική χρονιά, είχαμε ρεκόρ παραδόσεων οχημάτων», δήλωσε ο Musk στην ετήσια συνάντηση μετόχων της Tesla στο Austin του Τέξας την Πέμπτη. «Φαίνεται ότι έχουμε πολλές πιθανότητες να το διατηρήσουμε. Βασικά, αν μπορούμε να προμηθευτούμε τα τσιπς μπορούμε να το κάνουμε. Ας ελπίσουμε ότι αυτή η έλλειψη των τσιπ θα μετριαστεί σύντομα, αλλά αισθάνομαι σίγουρος ότι θα μπορέσουμε να διατηρήσουμε κάτι τουλάχιστον πάνω από το 50% για αρκετό καιρό».\nΕνώ η έλλειψη τσιπ κυριαρχεί στα πρωτοσέλιδα της αυτοκινητοβιομηχανίας φέτος, ο Musk είπε ότι η πρωτοπόρος εταιρεία ηλεκτρικών αυτοκινήτων αντιμετωπίζει πολλές προκλήσεις στην αλυσίδα εφοδιασμού. «Μία από τις μεγαλύτερες προκλήσεις που αντιμετωπίσαμε στο τρίτο τρίμηνο ήταν η διαθεσιμότητα πλοίων», είπε. «Υπήρχε τεράστια έλλειψη πλοίων». Η έλλειψη τσιπ δεν φαίνεται να επιβραδύνει την Tesla προς το παρόν.\nΗ εταιρεία νωρίτερα αυτή την εβδομάδα ανακοίνωσε ρεκόρ παραδόσεων αυτοκινήτων παγκοσμίως το τρίτο τρίμηνο με τον αριθμό να φτάνει τα 241.300, ξεπερνώντας το προηγούμενο υψηλό των 201.250 οχημάτων το δεύτερο τρίμηνο.\nΟι αριθμοί της Tesla συγκρίνονται ευνοϊκά με την υπόλοιπη αυτοκινητοβιομηχανία, η οποία σημείωσε πτώση των πωλήσεων οχημάτων στις ΗΠΑ το τελευταίο τρίμηνο λόγω των περιορισμών στην παραγωγή από ελλείψεις στην αλυσίδα εφοδιασμού. Η General Motors Co. δέχτηκε το μεγαλύτερο πλήγμα, με τις πωλήσεις στην εγχώρια αγορά της να μειώνονται κατά το ένα τρίτο το τελευταίο τρίμηνο.\nΟ Musk είπε ότι η «σημαντική πίεση κόστους» στην αλυσίδα εφοδιασμού ανάγκασε την Tesla να αυξήσει τις τιμές των αυτοκινήτων, τουλάχιστον προσωρινά.


Ρηγίλλης 18: Έντονη φημολογία για υποψηφιότητα του Βαγγέλη Περρή στις Κυκλάδες\nΓια το ψηφοδέλτιο της Νέας Δημοκρατίας στις Κυκλάδες και από τη στιγμή που η παράταξη του Κυριάκου Μητσοτάκη έχει την εικόνα της εν δυνάμει κυβέρνησης, είναι εύλογο να υπάρχει έντονο ενδιαφέρον από μνηστήρες που διεκδικούν μια θέση στη λίστα των υποψηφίων. Κατά καιρούς έχουν\nακουστεί κι έχουν γραφτεί διάφορα ονόματα προσώπων που είτε εξετάζουν, είτε έχουν εκφράσει δημόσια την πρόθεσή τους να πολιτευτούν στις επόμενες εθνικές εκλογές.\nΈνα από τα ονόματα που θα πρέπει να κρατήσουμε στη μνήμη μας, είναι αυτό του γνωστού δημοσιογράφου και παρουσιαστή με καταβολές από την Σύρο, Βαγγέλη Περρή. Μπορεί να προξενεί εντύπωση σε κάποιους, ωστόσο, με βάση τα σημερινά δεδομένα, οι πιθανότητες να συμπεριληφθεί στο ψηφοδέλτιο των Κυκλάδων ο Βαγγέλης Περρής είναι πολύ σοβαρές. Και παλαιότερα είχε ακουστεί το όνομα του κ. Περρή, ωστόσο, το τωρινό κλίμα δείχνει να είναι πολύ πιο ώριμο κάτι που προκύπτει από διάφορες συγκυρίες.\nΤο πρώτο αδιαμφισβήτητο γεγονός είναι οι φιλικές σχέσεις που διατηρεί ο Βαγγέλης Περρής με τον πρόεδρο της ΝΔ Κυριάκο Μητσοτάκη. Επίσης, η Νέα Δημοκρατία αναζητά ορισμένα καινούργια πρόσωπα με κύρος, αναγνωρισιμότητα και δημοφιλία για το ψηφοδέλτιο των Κυκλάδων, ούτως ώστε να ενισχυθεί όσο το δυνατόν περισσότερο και να γίνει πιο προσιτό στην κοινωνία. Ο κ. Περρής δείχνει να έχει τα στοιχεία εκείνα που καλύπτουν τις απαιτήσεις της ΝΔ, χωρίς αυτό να σημαίνει ότι δεν διαθέτουν αντίστοιχα χαρακτηριστικά, στελέχη της παράταξης που έχουν εξασφαλίσει ή διεκδικούν υποψηφιότητα στις Κυκλάδες.\nΘα πρέπει, ακόμη, να ληφθεί υπόψη το γεγονός ότι η επιχειρηματική δραστηριοποίηση που έχει αναπτύξει ο κ. Περρής στην Σύρο τα τελευταία χρόνια, τον έχει φέρει πιο κοντά στην τοπική κοινωνία, καθώς βρίσκεται στο νησί ανά τακτά χρονικά διαστήματα. Σε όλα τα παραπάνω ας προστεθεί και το φημολογούμενο ενδιαφέρον του ίδιου του κ. Περρή για υποψηφιότητα στις Κυκλάδες. Σε ένα τέτοιο συμπέρασμα μπορεί να καταλήξει κάποιος ακόμη κι από κάποια απλά γεγονότα. Για παράδειγμα, δεν είναι τυχαίο που τα δύο τελευταία χρόνια ο κ. Περρής δίνει το παρών σε εκδηλώσεις κομματικού χαρακτήρα, όπως η κοπή της βασιλόπιτας και η ετήσια χοροεσπερίδα της ΝΟΔΕ Κυκλάδων.\nΕτικέτες Βαγγέλης Περρής, cyclades24.gr


ΠΑΟ vs Άρη για την πρώτη νίκη | Onsports.gr\nhome ΒόλεϊΑ-1 ΑνδρώνΠΑΟ vs Άρη για την πρώτη νίκη Κοινοποιήστε\nΠΑΟ vs Άρη για την πρώτη νίκη Συντάκτης: Onsports Team\nΔημοσίευση: Παρασκευή, 28 Οκτωβρίου 2011 12.00\nΜετά από δυο ήττες, ο Παναθηναϊκός αναζητά την πρώτη νίκη στην Α1 Ανδρών στο Μετς κόντρα στον Άρη (29/10, 7μ.μ), που -επίσης- δεν έχει πανηγυρίσει «τρίποντο» ή έστω δίποντο» στη φετινή Volleyleague, αν έχει ένα παιχνίδι λιγότερο.\tΣοβαρά αγωνιστικά προβλήματα δεν υπάρχουν στις ομάδες ενώ στους «κίτρινους» ο Ιβάιλο Μπαρούτοφ παρά τις ενοχλήσεις στη μέση του θα ακολουθήσει κανονικά την αποστολή. Από την άλλη στο «πράσινο» στρατόπεδο, ετοιμάζεται να κάνει ντεμπούτο επίσημο ο Τζιανλούκα Σαρατσένι από τον οποίο το «τριφύλλι» περιμένει πολλά. Αυτό είναι το πρώτο παιχνίδι στην έδρα του ΠΑΟ φέτος στο Μετς αφού στην πρεμιέρα ο αγώνας έλαβε χώρα στην Κυψέλη. Επιπλέον είναι και η πρώτη αναμέτρηση με οπαδούς αφού η πρώτη αγωνιστική ήταν κεκλεισμένων. Στο θέμα των οπαδών εστίασε και ο κόουτς του «τριφυλλιού, Νίκος Μπουτσουρής είπε: «Περιμένουμε τον κόσμο μας να έρθει στο γήπεδο και να στηρίξει την ομάδα, για να πανηγυρίσουμε μαζί την πρώτη μας νίκη. Το παιχνίδι δεν θα είναι εύκολο, αφού ο Άρης και κόντρα στον Ηρακλή έδειξε ότι είναι πολύ καλή ομάδα».\nΟ Σέρβος ακραίος των «πρασίνων», Μίλος Στοίκοβιτς συμφώνησε: «Θέλω πολύ να ζήσω την ατμόσφαιρα που δημιουργούν οι φίλοι της ομάδας και που όλοι μου έχουν περιγράψει με τα καλύτερα λόγια. Έχουμε δουλέψει και θέλουμε να πάρουμε την πρώτη μας νίκη. Χρειάζεται προσοχή».\nΑπό την άλλη πλευρά, ο προπονητής του Άρη Γιώργος Περσιανλής τόνισε: «Μας περιμένει δύσκολο έργο απέναντι σε μια ομάδα που θα παρουσιαστεί με νέα δεδομένα αφού θα παίξει κι ο Σαρατσένι. Στόχος είναι η καλή εμφάνιση και η πρώτη νίκη στη φετινή σεζόν, αν και η αναβολή του αγώνα μας με την Λαμία λειτούργησε αρνητικά για εμάς...».


Σύνολο 10 γρήγορο σύστημα απώλειας βάρους - Μειώνοντας το βάρος για το τουρνουά jiu jitsu\nΟ total detox είναι η απόλυτη φόρμουλα καθαρισμού ολόκληρου του σώματος για απώλεια βάρους και την ολική ευεξία. Δοκιμάστε να ξεκινάτε την ημέρα σας βάζοντας αυγό στο πρωινό σας για να έχετε ενέργεια και να διευκολύνετε τη διαδικασία απώλειας βάρους.\nΤο σπρέι για την απώλεια βάρους Fito Spray – είναι ένα γρήγορο αποτέλεσμα με καλή απόδοση! Phenq είναι ένα συμπλήρωμα απώλειας βάρους για τις γυναίκες όσο και οι άντρες ηλικίας 18 και άνω, οι οποίοι είναι προσπαθούν να χάσουν ανεπιθύμητα περιττά κιλά. Βιολογικά προϊόντα: Ποια είναι τα οφέλη στην υγεία.\nΠαραγγείλετε καλά χάπια. Αλλά τώρα με το προϊόν απώλειας βάρους Black Latte, η απώλεια βάρους δεν είναι πλέον δυνατή.\nΟνειρεύεστε αποτελεσματικό και γρήγορο κάψιμο λίπους στο σώμα; Τα στιγμιαία αποτελέσματα απώλει Super Slim χάπια αδυνατίσματος τιμή αγορά στην Ελλάδα. Ποια είναι η πραγματική διαφορά μεταξύ των βιολογικών προϊόντων και αυτών που καλλιεργούνται ‘ ’ παραδοσιακά’ ’, όσον αφορά τη διατροφική τους αξία και ασφάλεια;. Στην ενότητα αυτή, μπορείτε να βρείτε την ενθάρρυνση και την καθοδήγηση για να χτίσει ένα κατάλληλο και πρακτικό σχέδιο απώλειας βάρους για τη δική σας. Αποτελεσματικά χάπια απώλειας βάρους τα οποία μειώνουν αποτελεσματικά το βάρος, μειώνουν τη συσσώρευση λίπους και μετά τη διακοπή τους δεν επιστρέφεται το βάρος που χάνεται. Σύνολο 10 γρήγορο σύστημα απώλειας βάρους.\nΑυτή η δίαιτα για γρήγορο μεταβολισμό δεν θα σε βοηθήσει μόνο να χάσεις κιλά αλλά θα βελτιώσει τον τρόπο με τον οποίο το σώμα σου καίει το λίπος για πάντα. Μαύρο Latte — Κάψτε το. Αρχικό και αποτελεσματικό προϊόν απώλειας βάρους για γρήγορο αδυνάτισμα χωρίς δίαιτα και παρενέργειες.\nΣύστημα σύνολο Μηρούς\nΞέρω πως οι ταινίες για τις οποίες θα μιλήσω εδώ δεν είναι οι καλύτερες στην ιστορία του κινηματογράφου. Το σπρέι για την απώλεια βάρους Fito Spray – είναι ένα γρήγορο αποτέλεσμα με καλή απόδοση!\nΑπώλειας σύνολο Κοιλιάς λίπος\nΑποτελεσματικά χάπια απώλειας βάρους, τα οποία μειώνουν αποτελεσματικά το βάρος, μειώνουν τη συσσώρευση λίπους και μετά τη διακοπή τους, δεν επιστρέφεται το βάρος που χάνεται. Παραγγείλετε καλά χάπια. Αλλά τώρα με το προϊόν απώλειας βάρους Black Latte, η απώλεια βάρους δεν είναι πλέον δυνατή.\n75 lb απώλεια βάρους πριν από μετά\nΣύνολο Λίπους περπατά\nSuper Slim χάπια αδυνατίσματος τιμή αγορά στην Ελλάδα. Αρχικό και αποτελεσματικό προϊόν απώλειας βάρους για γρήγορο αδυνάτισμα χωρίς δίαιτα και παρενέργειες. Δοκιμάστε να ξεκινάτε την ημέρα σας βάζοντας αυγό στο πρωινό σας για να έχετε ενέργεια και να διευκολύνετε τη διαδικασία απώλειας βάρους.\nΧάρη στη συνεργασία των δύο πολύτιμων δραστικών ουσιών το Dr Farin λειτουργεί σε όλα τα επίπεδα που σχετίζονται με τη διαδικασία της απώλειας βάρους. Μειώνει το επίπεδο της γλυκόζης στο αίμα, βελτιώνει το μεταβολισμό.\nHealthy Balance Total Detox Συμπλήρωμα Διατροφής Καθαρισμού Ολόκληρου Του Σώματος Και Απώλειας Βάρους.\n3 κουταλιές από αυτό το μείγμα είναι αρκετές για να μειώσετε την χοληστερίνη και να χάσετε. Ονειρεύεστε αποτελεσματικό και γρήγορο κάψιμο λίπους στο σώμα; Τα στιγμιαία αποτελέσματα απώλει\nΣύστημα απώλειας Καθαρό\nΤο σπρέι για την απώλεια βάρους Fito Spray – είναι ένα γρήγορο αποτέλεσμα με καλή απόδοση! Super Slim χάπια αδυνατίσματος τιμή αγορά στην Ελλάδα.


Ανάγωγοι κανακάρηδες στη Συμμάχων - Pelop.gr\nΑνάγωγοι κανακάρηδες στη Συμμάχων\nΦυσικά, δεν προξενεί πια εντύπωση. Μπορεί να προξενεί δυσφορία, θυμό πολλές φορές και καβγάδες σε κοινή θέα αλλά εντύπωση όχι.\nΚαι μάλλον θα πρέπει να συμβιβαστούμε διά παντός με την ιδέα ότι στην Πάτρα οι έννοιες πεζοδρόμιο, πεζόδρομος, πλατεία κατ' ευφημισμόν ονομάζονται ακόμη έτσι.\nΕνα παράδειγμα. Δίδυμο αγέρωχων, ασκεπών μοτοσικλετιστών διασχίζει ανενόχλητο, χθες μεσημέρι, την πλατεία Τριών Συμμάχων.\nΑνεβαίνουν από την Αγίου Ανδρέου, μαρσάρουν πάνω στην πλατεία και ξαναβγαίνουν στο οδόστρωμα απ' την Οθωνος Αμαλίας.\nΟι πεζοί παραμερίζουν για να περάσουν οι δυο εντούρο μηχανές, ανάμεσα τους και μια νεαρή μητέρα που κρατά απ' το χέρι το κοριτσάκι της, τριών- τεσσάρων ετών.\nΚάτι ψελλίζει, προσπαθεί να διαμαρτυρηθεί, αλλά οι δυο αναβάτες δεν απαντούν. Ή, για την ακρίβεια, την κοιτάζουν μ' ένα πλάγιο βλέμμα και συνεχίζουν απτόητοι την πορεία και την μεταξύ τους κουβέντα.\nΑν σταθεί κανείς μισή ώρα στο σημείο θα διαπιστώσει πολύ χειρότερα. Ακόμη και Ι.Χ. που περνούν πάνω απ' την πλατεία για να γλιτώσουν οι οδηγοί τους τον κύκλο Αγίου Ανδρέου- Κολοκοτρώνη- Οθωνος Αμαλίας, λέει υπάλληλος σε εμπορικό κατάστημα της περιοχής.\nΤα ίδια, και χειρότερα, στον πεζόδρομο της Ρήγα Φεραίου, κυρίως στο κομμάτι από Γούναρη έως Κοραή.\nΜόλις πριν λίγες μέρες γνωστός δικηγόρος στάθηκε μπροστά από Ι.Χ. που είχε μπει στον πεζόδρομο αξιώνοντας απ' τον οδηγό του να κάνει όπισθεν και να συμμορφωθεί.\nΚαι εδώ, ξανά ο τσαμπουκάς του παραβάτη, του οδηγού που σε ημιάγρια κατάσταση και κορνάροντας απαιτούσε ο πεζός του πεζόδρομου να μετακινηθεί.\nΕίπαμε, μπορεί να προξενούν δυσφορία, θυμό και εντάσεις οι καθημερινές καταστρατηγήσεις του δημόσιου χώρου, αλλά εντύπωση δεν προξενούν.\nΌπως δεν προξενεί εντύπωση και η συμπεριφορά ιδιοκτήτη ενός μαύρου Σιτροέν, χθες το πρωί στην οδό Μαιζώνος, που έχοντας διπλοπαρκάρει κοντά στην Ζαΐμη, εμπόδιζε το λεωφορείο και πίσω απ' αυτό δεκάδες άλλους οδηγούς να προχωρήσουν.\nΈλλειμμα κυκλοφοριακής παιδείας και ελλιπής αστυνόμευση, είναι η εύκολη προσέγγιση και ερμηνεία.\nΚατ' αρχάς η αστυνόμευση. Είναι αδύνατον σε κάθε πιθανό ή απίθανο σημείο παραβατικής συμπεριφοράς να βρίσκεται και από ένας τροχονόμος.\nΚαι ύστερα η κυκλοφοριακή παιδεία. Ωραίος, κομψά διατυπωμένος και εύσχημος τρόπος για να περιγραφεί η έμφυτη γαϊδουριά πολλών εξ ημών.\nΟ ανάγωγος και εγωκεντρικός χαρακτήρας μας, οι καταβολές μας, οικογενειακές πρωτίστως, που μας έμαθαν να ζούμε ως κανακάρηδες και αλάνθαστοι ηλίθιοι, όπου τα πάντα συγχωρούνται, συγγνωστά και ασύγγνωστα, αρκεί να είμαστε εμείς οι θύτες και όχι τα θύματα. Άξεστοι και αγροίκοι, δηλαδή, και όχι κυκλοφοριακά απαίδευτοι.\nΑς συμβιβαστούμε, λοιπόν, με την ιδέα ότι πάντα και παντού οι πεζοί και οι λειτουργίες της πόλης θα δοκιμάζονται από εποχούμενους νταήδες, από εντούρο μηχανές και μαύρα Σιτροέν, από βεσπάκια που αλωνίζουν την πλατεία Γεωργίου και την Τριών Ναυάρχων.


Πεισματικό; – blog.mirabelo.gr\nΟπως έγραφα προηγουμένως1, καλός είναι στις παρανομίες, αλλά να τυπώσει έναν χάρτη της πόλης δεν μπορεί2. Πόσες φορές πρέπει να το γράψω ακόμα; Ή μήπως για πεισματικό που τολμώ να κάνω υποδείξεις, δεν θα τους τυπώσει;\nΜακέτες υπήρχαν έτοιμες και δεν θα ήταν δύσκολο να έχουν παραγγελθεί, τυπωθεί και παραληφθεί οι χάρτες.\nΤο γιατί φτάσαμε Ιούνιο και χάρτες δεν υπάρχουν στο Γραφείο Τουρισμού του Δήμου, ρωτήστε την Προεδράρα της ΔΑΕΑΝ. Τον Γιώργο Βάρδα. Αν σας πει πως φταίει που δεν κατεβάζουν γάλα τα ζα, μην τον παρεξηγήσετε. Θα είναι από τον φόρτο εργασίας…\nΥΓ: Τον ευχαριστώ προκαταβολικά για την τιμή που υποθέτω θα μου κάνει (όπως συνηθίζει) να με σχολιάσει στο Δημοτικό Συμβούλιο. Να έδειχνε και το ανάλογο ενδιαφέρον στα προβλήματα της ΔΑΕΑΝ, θα ήτανε καλά.\nΔεν έχουν χάρτες ↩\nΕτικέτες: ΑΓΙΟΣ ΝΙΚΟΛΑΟΣΑΔΙΑΦΟΡΙΑΓΙΩΡΓΟΣ ΒΑΡΔΑΣΔΑΕΑΝΠΡΟΒΛΗΜΑΤΑΤΟΥΡΙΣΜΟΣ\nΑρχείο Ιστολογίου » Ποιος κιτρινισμός;\n[…] Πεισματικό; […]\nΕπόμενο άρθρο Ολα είναι εν τάξη\nΠροηγούμενο άρθρο Καυγάς στη ΔΑΕΑΝ!


Καθεδρικός του San Sebastian Ξενοδοχεία - Lipa\nΚαθεδρικός του San Sebastian: Ξενοδοχεία σε κοντινή απόσταση\nφωτογραφία από τον/την Aileen R\nMarina RubiconΕπωφεληθείτε στο έπακρο από τη διαμονή σας και επισκεφτείτε αυτό το μέρος: Marina Rubicon, 3,2 χλμ. από το κέντρο της περιοχής (Πλάγια Μπλάνκα). Εδώ μπορείτε να βγάλετε καταπληκτικές φωτογραφίες δίπλα στο νερό! Σύμφωνα με τους ταξιδιώτες της Hotels.com, σε αυτό το μέρος με τη χαλαρωτική ατμόσφαιρα υπάρχουν πολλές όμορφες παραλίες. Αν συνεχίσετε να περπατάτε, θα φτάσετε στα ακόλουθα μέρη που έχουν καταπληκτική θέα στο νερό: Παραλία Dorada και Playa del Afre.\nΠαραλία ΠαπαγκάγιοΠαραλία Παπαγκάγιο: Αν λατρεύετε τη θάλασσα, επισκεφτείτε αυτό το δημοφιλές παραθαλάσσιο μέρος που βρίσκεται 8,9 χλμ. από το κέντρο (Yaiza). Απολαύστε το ηλιοβασίλεμα στην παραλία στα ακόλουθα 3 μέρη που βρίσκονται σε κοντινή απόσταση με τα πόδια: La Cera, Caleta del Congrio και Playa del Pozo.\nΠαραλία PapagayoΠαραλία Papagayo: Αν θέλετε να αναπνεύσετε καθαρό αέρα, επισκεφτείτε αυτό το μέρος που βρίσκεται 7,7 χλμ. από το κέντρο (Yaiza). Απολαύστε το ηλιοβασίλεμα στην παραλία (Playa del Pozo) που βρίσκεται σε κοντινή απόσταση με τα πόδια.\nφωτογραφία από τον/την darekandgosia.com\nΠαραλία Playa FlamingoΠαραλία Playa Flamingo: Αν λατρεύετε τη θάλασσα, επισκεφτείτε αυτό το δημοφιλές παραθαλάσσιο μέρος που βρίσκεται 8,3 χλμ. από το κέντρο (Yaiza). Αν σας αρέσει η βόλτα δίπλα στο κύμα, επισκεφτείτε το ακόλουθο κοντινό μέρος: Playa Blanca.\nΦωτογραφία του/της Cayambe (CC BY-SA)\nΠαραλία DoradaΠαραλία Dorada: Αν θέλετε να μαυρίσετε, επισκεφτείτε αυτό το μέρος που βρίσκεται 7,1 χλμ. από το κέντρο (Yaiza). Απολαύστε το ηλιοβασίλεμα στην παραλία (Playa Blanca) που βρίσκεται σε κοντινή απόσταση με τα πόδια.\nφωτογραφία από τον/την Paula McCarthy\nPlaya BlancaPlaya Blanca: Αν θέλετε να απολαύσετε την παραλία και να αναπνεύσετε καθαρό αέρα, επισκεφτείτε αυτό το δημοφιλές παραθαλάσσιο μέρος που βρίσκεται 1,6 χλμ. από το κέντρο (Πλάγια Μπλάνκα). Απολαύστε το ηλιοβασίλεμα στην παραλία (Παραλία Dorada) που βρίσκεται σε κοντινή απόσταση με τα πόδια.\nΚαθεδρικός του San Sebastian: Μάθετε περισσότερα\nΚαθεδρικός του San Sebastian - Τοποθεσία\nLipa - Εδώ βρίσκεται το ακόλουθο σημείο ενδιαφέροντος: Καθεδρικός του San Sebastian. Μπορείτε εύκολα να περάσετε την ημέρα σας βλέποντας τα αξιοθέατα και εξερευνώντας όλα όσα έχει να σας προσφέρει αυτή η περιοχή. Αν αναζητάτε τι να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Εμπορικό Κέντρο SM City Lipa και Ηφαίστειο Taal;\nΚαθεδρικός του San Sebastian: Μέρη διαμονής σε κοντινή απόσταση\nΔιαθέτουμε 8 ξενοδοχεία, για να διαλέξετε, σε απόσταση έως 1,5 χλμ. από: Καθεδρικός του San Sebastian. Σας προτείνουμε τις ακόλουθες επιλογές που είναι δημοφιλείς με τους επισκέπτες μας:\nΚαθεδρικός του San Sebastian - Τι μπορείτε να δείτε και να κάνετε στη γύρω περιοχή\nΚαθεδρικός του San Sebastian: Τι μπορείτε να δείτε στη γύρω περιοχή\nΚαθεδρικός του San Sebastian: Τι μπορείτε να κάνετε στη γύρω περιοχή